text:
Ubukene itorero Zion Temple rimazemo iminsi aho abakozi bamara amezi agera muri atanu badahembwa, gushinja Apotre Gitwaza ubusambanyi no gukorana na satani ni bimwe mu byaranze intambara imaze igihe muri Zion Temple.
-Gitwaza ashinjwa ubusambanyi no gukorana na satani
Abakozi ba Zion Temple hari igihe bamaze amezi 5 badahembwa
Aba Bishops birukanywe ngo basabye kujya bahembwa miliyoni ku kwezi
Gitwaza yirukanye aba Bishops bari mu mugambi wo guhirika Zion
Gitwaza bamushinja kwiyita Papa
Gitwaza yavuze ko abana be bigira ubuntu muri Amerika
Gitwaza yafashe icyumba cy’amasengesho agihindura salon de coiffure
Gitwaza arashimira Leta y’u Rwanda ku bushishozi igira
Gitwaza ngo yiteguye kujya mu nkiko
Nyuma yo kubona inzandiko nyinshi z’abakristo ba Zion Temple bamusabaga ko yababwiza ukuri ku bivugwa kuri we no ku Bishops, Gitwaza yashyize ava ku izima ababwiraho ukuri gucye kuko ngo aramutse ababwiye ukuri kose batakariza icyizere abakozi b’Imana. Yagize ati ati “Uko kuri sinkubabwira kose ndababwira gucyeya kuko nkubabwiye kose, nasenya umurimo, ikindi byabababaza cyane, ikindi na none ntimwakongera kutwizera, reka mvuge ibyatuma mukomeza kutwizera”
Kuri iki Cyumweru tariki 7 Gicurasi 2017 ni bwo Apotre Dr Paul Gitwaza yatangarije muri Zion Temple Gatenga amagambo akomeye ndetse ahita anamenyesha abakristo ko yirukanye muri Zion Temple aba Bishops bahoze ari ibyegera bye. Nubwo ntacyo yavuze ku bijyanye no kuba ngo barendaga kumuhirika, mu mezi yatambutse byavuzwe ko hari aba Bishops bendaga kumuhirika ku butegetsi akaba ari yo mpamvu na we yanze kubagarura muri komite nkuru ya Zion Temple.
Incamake y’ukuri kweruye kwa Apotre Gitwaza ku kibazo cy’aba Bishops bahagaritswe burundu
Tariki 4 Werurwe 2017 ni bwo Apotre Gitwaza yagiye mu Bubiligi,icyo gihe amatorero yaho yari ayobowe na Bishop Bienvenue ngo yari yarahuye n’ibibazo.
Iri torero ryo mu Bubiligi tubibutse ko ryatangijwe mu 2003. Nyuma y’imyaka isaga icumi Bishop Bienvenue ngo yaje guhindura iyerekwa n’amazina bya Zion Temple abyita World Revival Centre. Gitwaza ati “Najyaga numva abantu barwana bapfa idini nkagira ngo ni ibintu byoroshye, ariko ibintu by’amatorero biteye ubwoba. Tugomba kureka Imana ikatuyobora naho ubundi ibi bintu biragoye cyane. “ Yanavuze uburyo Bishop Bienvenue ngo yabwiye abakristo bo mu Bubiligi ko Gitwaza asigaye yiyita Papa.
Gitwaza yageze i Burayi abona igitangaza cy’Imana.
Apotre Gitwaza yavuze ko ageze mu Bubiligi, Bishop Bienvenue ngo yahise atanga ikirego mu buyobozi kivuga ko Gitwaza yaje gukora ibiterane kandi nta byangombwa afite (Autorisation de Culte). Mu Bubiligi hose ngo nta gace na kamwe Gitwaza yari yemerewemo kuvugamo ubutumwa bitewe nuko ibyemezo byose bya Zion Temple byari byarahinduwe mu buyobozi, ibintu byose bikitirirwa World Revival Centre church.
Apotre Gitwaza ngo yaje kugira Imana mu bapolisi bari baje kumufata kubera gukora igiterane nta byangombwa, habonekamo aba Zion Temple, bamuha uburenganzira bwo kubwiriza nta cyo yikanga. Ikindi gitangaza ngo yabonye ni uko mu mujyi wa Liège bashatse aho bashinga itorero rya Zion Temple, aho babonye hafi bakahabima ariko nyuma bakaza kubona Salle iri mu mujyi wa Bruxelles ahantu ngo Gitwaza yari yarabwiwe n’Imana muri 2001 ko ari ho hazaba Zion Temple. Ati ‘Twabonye Salle ifite amateka, yo mu gihe cya Napoleon, aho hantu ni ho turi ni mu mujyi hagati iruhande rwa gare.’
Aba Bishops bafatanyaga na Gitwaza ni bo bafashe iya mbere mu gutangaza ko akorana na satani
Apotre Gitwaza avuga ko mu mezi abiri yamaze i Burayi (iminsi 60) ngo abaze neza amasaha yaryamye yose hamwe ngo aragera ku cumi cyangwa akarengaho gato. Hano yavuze ko yari ahugiye mu murimo w’Imana kuko hari aho yageraga bikaba ngombwa ko atangira bundi bushya kuko abakristo bari barababwiye ko akorana na satani bigatuma benshi bamwanga urunuka. Gitwaza yagize ati:
Iminsi namazeyo ndimo kugerageza kurogora ibintu byinshi byari byararozwe, njya muri Suwede, Paris mu Bufaransa, mu Butaliyani ho twatangiriye kuri zero kuko itorero ryaho ryarashize, ibyo byatumye ndara nkora nirirwa nkora, amasaha nshobora kuba nararyamyemo nyabaze amezi abiri namazeyo ntarenze 10 n’angahe. Nakoraga n’amasaha y’ijoro nkakira abantu kugeza Saa kumi z’ijoro, mu gitondo nkabyukira mu bindi dutegura ijambo, dusana imitima y’abantu, abantu barabwiwe ko ndi umurozi nkorera satani ndi umu stanist, kandi iyo bivugwa noneho n’umuntu wawe, biba ari ibindi, biba bibabaje cyane. Ngo njya ikuzimu, ngo Imana yarabiberetse, ngo yarabibabwiye ibintu nk’ibyo.
Hari bamwe batemeye amabwire ya bamwe mu ba Bishops birukanywe, Gitwaza ati:
Ariko nshima Imana ko bamwe baravuze ngo najya ikuzimu tuzajyanayo, umwe ati “Njye nziko nari ikuzimu ankurayo, nansubizayo nta kibazo. Nasobanukiwe ko iyo utabaye umunyabwenge ngo umenye igihe cyo gutandukana, urahimba kandi bikaba icyaha, kandi burya gutandukana si icyaha, amacakubiri ni cyo cyaha. Nonese ko umwana atandukana na nyina akavuga ngo ndashaka kubaka, nkaswe uwo mwabanye mu murimo w’Imana akavuga ngo ndashaka kubyara abanjye hariya?. Hari icyaha kirimo? Ikibazo rero gihari ni ukugenda usebya umuntu ngo ndagiye kubera ibi n’ibi, umutuka.”
Kumenyerana cyane n’aba Bishops ntibubahane ni byo Gitwaza afata nk’ipfundo ry’ikibazo
Apotre Gitwaza yagize ati:“Hari igihe ubana n’umuntu nta be iki, nta be umukozi, mukaba abavandimwe, uko ni ko nari mbanye n’aba Bishops … Ikintu cya mbere gikomeye mbona njyewe naba narazize, ni ukumenyerana ntitwubahane kuko numvaga itorero twarigira umuryango. Uyu munsi mpagaze aha nk’umuyobozi wa Zion Temple, mpagaze aha nk’umuntu waciye muri ibi bintu byose ariko nkagerageza gutuza, guceceka no kwihangana no kwirinda kuvugavuga, mpagaze aha ngo mberurire ukuri.”
Nyuma yo kugirana ibibazo na Polisi kuri ULK ni bwo muri Zion Temple byarushijeho kuzamba
Muri 2015 Zion Temple yakoreye igiterane Afrika Haguruka kuri ULK, icyo gihe Polisi ifata ibyuma bya Zion Temple nyuma kubera urusaku ndetse hari n’amakuru avuga ko iryo joro Apotre Gitwaza yitabye polisi, na ho Bishop Dieudonne atabwa muri yombi. Nyuma yaho Gitwaza yagiye muri Amerika kuruhuka, abasigaye mu Rwanda batangiza intambara. Apotre Gitwaza yagize ati:
Naje kujya muri Amerika, tumaze kugira ibibazo muri Afrika Haguruka ya 2015, twagize ibibazo kuri ULK (Kaminuza Yigenga ya Kigali), murabyibuka duhanganye na Polisi ku bijyanye n’ibyuma n’ibindi, mpamagara umwe muri bo (Umu Bishop) ndamubwira nti ndagiye (Muri Amerika),ngiye kuruhuka, ndumva naniwe cyane mu mutwe, nsange n’umuryango kuko maze n’iminsi ntabona umuryango, nimara kuruhuka n’icyuka kibi kiri aha kimanutse nzagaruka, arambwira ati sawa.
Nyuma yo kugirana ibibazo na polisi yagiye muri Amerika intambara iravuka muri Zion Temple
Apotre Gitwaza yakomoje ku bana be bigira ubuntu muri Amerika
Mu gihe hari bamwe bavuga Apotre Gitwaza yangiza umutungo w’itorero akawukoresha mu mashuri y’abana be biga muri Leta Zunze Ubumwe za Amerika, Gitwaza yavuze ko abana be yabajyanye kwiga muri Amerika kuko bigira ubuntu, mu gihe babaye biga mu Rwanda, yajya abatangaho menshi. Yagize ati:
Mfite umwana wiga muri Amerika, uyu mwaka ararangiza azinjira muri kaminuza, navuga ko ntabanye nabo, kuko umwanya wanjye munini nari mu matorero, umuryango wanjye sinawuha umwanya, njya kubana n’abana, mu by’ukuri bisa naho ari ukongera kubamenyera. Abana b’abahungu 3 babana na nyina gusa batari kumwe na se nabyo ni ikibazo,..
Gitwaza ngo ntiyabona amafaranga y’ishuri yishyurira abana be baramutse bize mu Rwanda
Mbibutse ko abana banjye ntabwo batanga amafaranga y’ishuri kuko ni abanyamerika, biranyorohera ko biga muri Amerika kuruta kwiga hano (mu Rwanda). Hano nta mafaranga mfite yo kubishyurira ishuri ariko hariya bigira ubuntu. Ni nacyo cyatumye bajyayo ntabwo ari ishema ngo ndashaka kuba muri Amerika ni uko nabonaga amikoro y’urusengero, ntazaza muri Zion ngo mfate amafranga abana banjye mbarihirire amashuri, ..hoya ahubwo dufite ibindi byo gukora, hari amatorero tugomba kubaka, ikibazo cy’abana banjye iyabampaye izabimenya.
Havuzwe amakuru ko Gitwaza ajya ikuzimu ndetse ko agambanira Leta
Muri icyo gihe ubwo ari muri Amerika, Gitwaza yavuze ko ari bwo handitswe inkuru z’ibihuha zivuga ko ajya ikuzimu, ko agambanira igihugu n’ibindi ngo atasubiramo.
Icyamubabaje cyane ngo ni uko muri ibyo byose hari abakozi b’Imana bagenzi be bari inyuma yabyo. Ibyo byaje gutuma afata umwanzuro wo kugaruka mu Rwanda kugira ngo yereke abantu ko ibivugwa ari ibinyoma na cyane ko bavugaga ko atazagaruka mu Rwanda. Ati:
Muri icyo gihe ndiyo, hazamo inkuru nyinshi z’ibihuha rero si n’ibihuha birandikwa mu binyamakuru, ibyo mwasomye byinshi ntasubiramo, mu byo mwasomye bimwe harimo ibyavugaga ko mba mu isanduka, njya ikuzimu, ntari umuntu mwiza, ngambanira Leta, .. icyaje kumbabaza ni uko nasanze hari bene data bari babirimo. Icyo gihe nabonye ko ntinkomeza gutinda muri Amerika, abantu bazafata igihuha nk’ukuri, mbwira madamu nti ndatashye!
Apotre Gitwaza avuga ko yandikiye aba Bishops bagenzi be ko agiye kugaruka mu Rwanda, bamugira inama yo kutagaruka kuko ngo ashakishwa n’inzego za Leta bityo naramuka agarutse akaba yaragombaga kwitaba izo nzego zirimo urwego rw’iperereza, Minisiteri y’Ubutegetsi bw’igihugu, Polisi y’igihugu n’izindi nzego zinyuranye. Mu buhamya bwe Gitwaza avuga ko yahise afata umwanzuro wo kugaruka mu Rwanda ndetse ngo kugeza uyu munsi nta rwego na rumwe aritaba. Aha ni ho ahera akibaza niba izo nzego zaramubuze.
Ubukene muri Zion Temple no gushaka umushahara ungana na miliyoni ku kwezi w’aba Bishops byateje intambara muri Zion Temple
Apotre Gitwaza avuga ko abakozi benshi ba Zion Temple bari bamaze amezi agera kuri atanu badahembwa. Aba Bishops babwiye Gitwaza ko bibaye byiza bajya bahembwa miliyoni ku kwezi bakava ku bihumbi 400 ku kwezi. Apotre Gitwaza avuga ko Zion Temple yari iri mu bihe by’ubukungu bitifashe neza, gusa ngo aba Bishops yaje kubemerera kujya bahembwa miliyoni ku kwezi, atangira kwiga n’aho ayo mafaranga azajya ava, gusa nyuma yaho ntibishimira inzira amafaranga bahembwa abonekamo kuko bahise bahaguruka bakamurwanya ndetse umwe muri bo akagera aho ashaka kuvuma salon yahembaga abakozi batari bacye.
Uko Gitwaza yashinze Alimentation kuri Zion Temple mu gushakisha ayo guhemba abakozi
Hano yagize ati: “Nashatse umudamu ufite Alimentation ndamubwira nti ko abakristo bagukunda, baza ku kugurira barangije amateraniro, wazanye ka Alimentation kawe, aho kugira ngo abantu bagusange i Remera n’ijoro barangije amateraniro,watubabariye ukakazana hariya (kuri Zion Temple), basi niba umugati wungukaho 100F ukaduhaho 50Frw, kugira ngo tubashe nibura guhemba abakoropa urusengero n’abazamu, abandi tuzaba tubimenya nyuma, mbwira ubuyobozi nti ‘Muzirinde gukora ku mushahara w’aba Bishops, mubareke bakomeze bahembwe nta kibazo ariko dushakishe uburyo abo bandi bajya bahembwa. Njyewe nanjye nari maze ayo meze (5) ntahembwa kuko nta cyo nari buhembwe nabonaga nta kintu gihari’.
Uwo mu mama yahise ambwira ngo njyewe nzabazanira igishoro, hanyuma ibyo mwungutse, mwishyure abantu.”
Uko Gitwaza yafashe icyumba cy’amasengesho akagihinduramo Salon abagore bakoresherezamo imisatsi.
15/08 ku isabukuru ye, Apotre Gitwaza ngo yahuye n’umuryango umwe muri bo amubwira inzozi yaraye abonye z’ukuntu abababaye cyane kubera imyenda y’abakozi ba Zion Temple. Bamuhaye ibahasha irimo miliyoni ndetse bamugira inama yo gushinga Salon itunganya imisatsi y’abagore. Iyo salon yaje kuyitangiza ayishyira mu cyumba cyari icy’amasengesho kuko ngo yabonaga gipfa ubusa dore ko ngo hari harimo ka matora kamwe, nta kindi kintu kirimo.
Nyuma y’aho Gitwaza yagiye muri Israel, yandikirwa na Bishop Bienvenue amubwira ko bazamurwanya kuko yafashe icyumba basengeramo akagihindura Salon de coiffure.
Nyuma y’iminsi ibi Salon ikora, ngo bakuyemo amafaranga yo guhemba abakozi mu mezi atatu: Apotre Gitwaza yagize ati:
Ngeze muri Israel, Bishop Bienvenue yaranyandikiye arambwira ati ndagira ngo nkubwire ko tugiye guhagurukira ku kurwanya, ntabwo uzahaguruka ngo uhindure icyumba cy’amasengesho ngo ugihinduremo salon. Icya kabiri warahagurutse mu rusengero uravuga ngo utariho, Zion Temple ntizabaho, uri Imana yacu, ni wowe twakurikiye? Narabisomye twari tugiye i Kana y’i Galilaya numva imennye umutima, ndavuga nti uyu ni Bienvenue? kuko twari twavuganye ejo hashije duseka.
Naramwandikiye ndamubwira nti Bigenze gute ko unyandikiye ibintu biremereye ukaba umbwira nk’ubwira umuhungu wawe, habaye iki? Noherereje Claude Djessa ibyo nahawe na Bienvenue kuko bari kumwe, na we arambwira ngo umwumve ni mwese so kandi ibyo avuga bifite ishingiro.
Ibikubiye mu ibaruwa yandikiwe Gitwaza igaterwaho umukono n’aba Bishops hafi ya bose
Iyo baruwa yanengaga Gitwaza ibi bikurikira: Gufata aba Bishops akabahindurira aho bakorera, akabikora ngo atabyumvikanyeho n’aba Bishops bose. Kuri iyi ngingo Gitwaza avuga ko yasanze atari byiza kuba Gatenga yagira aba Bishops 8 bose bakorera muri paruwasi imwe ahubwo asanga byaba byiza bagiye gukorera hirya no hino mu gihugu. Ikindi bamunenze muri iyi baruwa ni ugushinga Salon de Coiffure ngo aba Bishops bose batabishaka.
Muri iyi baruwa bakomeje bagira bati “N’ibindi byose wakoze utatugishije inama, aka kanya birahagaze, ikindi turategetse ngo Bishop Dieudonne ejo mu gitondo azafunge iriya salon de Coiffure, ikindi dutumije inama yihutirwa tariki 14/10/2016 wayibamo utayibamo izaba, igiye kwiga ejo hazaza h’uyu murimo kuko turabona wawishe, icyo gihe nari muri Israel”
Gitwaza yabasubije ko salon yashinzwe mu cyumba cy’amasengesho, yavaho ari uko babanje kumwica
Narababwiye nti iyo nama ntiyemewe kuko ni njye perezida, icya kabiri iyo salon ntishobora gufungwa keretse nimwiyemeza kunyica, nimara gupfa muzayifunga. Cyangwa niba mushaka ko ifungwa, nimusubire kuri 400 (guhembwa ibihumbi 400 ku kwezi), kuko si abana banjye ndimo ndwanirira ni abantu bakora mu rusengero, ndarwana n’ama salon y’iki, ko ntajyamo ngo bandefirize, si ndi umurasita ngo babohe (umusatsi), mu by’ukuri nta nyungu y’ako kanya mbifitemo.
Narabandikiye nti nzemera no gupfa ariko iyo salon ntizafunga. -Gitwaza
Apotre Gitwaza akomeza avuga ko yaje kwemera ko bakorana inama, kuko na we ngo yashakaga kuvugana nabo ku bibazo bitandukanye. Tariki 1/11/2016 ni bwo bakoze iyo nama bahurira kuri Amani Guest house. Gitwaza ngo kuri uwo munsi w’inama yamenye ko bamaze ukwezi bateranira kuri Amani guest house.
Muri iyo nama Gitwaza yababajije iki kibazo ati ‘Ndi nde’, ababwira ko bakomeza inama nibamusubiza icyo kibazo kuko yabonaga ngo bari kwirengagiza ko Imana yabamuhaye ngo abayobore. Inama yarangiye babuze igisubizo, bucyehe bahurira mu yindi nama hamwe n’abandi bapasitori bose ba Zion Temple, Gitwaza ababwira ko yananiranywe n’aba Bishops. Bicaye hamwe basasa inzobe, bemeza ko uri butsindwe asaba imbabazi. Aba Bishops ngo baratsinzwe basaba imbabazi ariko Bishop Bienvenue arahaguruka avuga ko nk’umuhanuzi w’Imana agiye kuvuma salon iri kuri Zion temple.
Apotre Gitwaza avuga ko iyo agira inkoni yari gukubita Bishop Bienvenue
N’ubwo hari amakuru avuga ko muri iyo nama Apotre Gitwaza yakubise Bishop Bienvenue, mu buhamya Gitwaza yatanze mu rusengero, yavuze ko atigeze amukubita, gusa ngo iyo aza kugira inkoni aba yaramukubise ndetse ngo si igitangaza kuko na Yesu hari abo ngo yakubise. Kuba Bishop Bienvenue yari agiye kuvuma salon, ni byo byarakaje cyane Apotre Gitwaza. Gitwaza Yunzemo ko ari ikosa rikomeye kubona hari umuhanuzi w’umwana ushaka guhanura ku ngufu imbere y’Intumwa imubereye umuyobozi. Yagize ati:
Narahagurutse ndamucyaha, sinamucyashye nk’ubabaye, namucyashye nka Apotre nk’Intumwa, ndamubwira nti ceceka muri uyu mwanya, ntabwo ufite ububasha bwo guhanura aho ndi ntuzongere no kwibeshya ngo uri prophet (umuhanuzi) imbere yanjye, ni njye wakwigishije uko bahanura, ni njye wakwigishije gusoma ijambo, nkwigisha uko bigisha ijambo ry’Imana, ndagusengera imizimu ikuvamo, ujye wifatira abandi uhanure imbere yabo apana imbere yanjye, nta muhanuzi muto uhanura imbere y’umuhanuzi mukuru keretse yabimwemereye. Kubw’izo mpamvu ntagutegetse icara. Aho ni ho havuye induru bababeshya ngo nakubise Bishop Bienvenue.
Yakomeje agira ati: Ibyo ni byo bujuje i Burayi ngo nakubise Bienvenue, iyo ngira inkoni mba naramukubise, ariko si cyo nari ngambiriye kuko na Yesu na we yarabakubise, si byo nari ngambiriye nashakaga kumwereka ko birya bamenyereye ngo turareshya sibyo. Abantu barahagurutse basaba imbabazi, we arahaguruka ngo agiye kuvuma nk’umuhanuzi. Yahanuraga imbere ya nde, imbere y’abana be nta kibazo,ariko imbere ya Gitwaza ntibishoboka.
Habuze gato ngo Bishop Bienvenue akubitwe na Gitwaza
Apotre Gitwaza arashimira Leta y’u Rwanda kuba ishishoza cyane
Apotre Gitwaza avuga ko banamushinja gukorana n’imitwe y’iterabwoba, kuba umugambanyi n’ibindi. Yavuze uburyo RGB yamurenganuye ubwo aba Bishops bamucaga inyuma kugira ngo status y’itorero itemerwa muri Leta ariko umuyobozi mukuru wa RGB agahamagara Gitwaza akamwiseguraho akamubwira ko ibaruwa yandikiwe Zion Temple ivuga ko icyemezo ishaka kitaboneka atari RGB yagitanze. Gitwaza ati “Ndagira ngo mbabwize ukuri bene data nukuri simbabeshya dufite igihugu gishishoza pe”.
Yakomeje agira ati:
Kuko ntiwaregwa n’ibyegera byawe bitatu, ukungirije bwa mbere, ukungirije bwa kabiri, umunyamabanga, bavuga ngo turabana turamuzi, ibyo akora ni ibi, ubugambanyi ni ubu n’ibindi, atari Imana yakuburaniye ngo ubeho. Imana nagize ni ugushishoza kw’abayobozi ba Leta yacu, basanga ibyavuzwe byose ari ibinyoma, ni yo mpamvu igihugu cyemeye ko nkomeza kuyobora uyu muryango kandi bemera ko nkomeza kuba Visionaire w’uyu muryango (kuba umuyobozi udasimburwa) kandi binyomoza ko mfitanye ikibazo na Leta kuko sinaba mfitanye ikibazo na Leta ngo inyizerere kuyobora amatorero mu Rwanda arimo abaturage bayo.
Aba Bishops ba Zion Temple ngo bandikiye Minisitiri ufite abakozi mu nshingano ze bamubwira ko batagihembwa
Mu kiganiro kirekire Apotre Gitwaza yagiranye n’abakristo be mu kubabwira ukuri ku byavuzwe byose, yageze n’aho aba Bishops bamwungirije ngo bandikiye Minisitiri ufite abakozi mu nshingano ze bakamubwira ko badahembwa. Iburayi ho ngo yagezeyo asanga hari abakristo bajyana ibiryo kwa Bishop wabo kuko ngo inzara yari imumereye nabi bitewe nuko yari amaze igihe adahembwa.
Apotre Gitwaza yanyomoje ibyo kudahembwa avuga bahembwaga usibye ngo igihe gito bagizemo ibibazo by’ubukene. Ati “Abakristo (bakorera Zion) bamaze amezi 5 badahembwa ntibatureze, ni gute umuntu w’umuyobozi arega ikigo cye, nasanze nta mpuhwe bamfitiye, mbona ko ibintu atari bizima ’ Mu kababaro kenshi yavuze uburyo aba Bishops bamaze amezi agera kuri ane batagera ku kazi nta kintu bakora, za biro zabo zihora zifunze, ariko itariki 28 yagera bagahita basakuza ngo kuri konti nta mafaranga arageraho.”
Gitwaza ashavuzwa no kuba aba Bishops be ari bo bagendana babwira abantu ko ari umusambanyi
Byaje kuba ihame tariki 20 za buri kwezi, amafaranga yabo akaba yageze kuri konti, uwitwa Bulambo wari ushinzwe kubaha imishahara yari yarahawe itegeko na Gitwaza ryo kubyubahiriza akamenya umushahara w’aba Bishops kandi bakawubonera igihe. Ibyo ngo yabikoze ku bwo kububaha no kubakunda nk’abana be mu gihe bo bakoraga mu yo bahembwe bakaguramo lisansi ibajyana guharabika Zion Temple hirya no hino.
Gitwaza ati
“Nari narabihanangirije nti ntihazagire umu Bishop ubura umushahara kandi ntibakora ahubwo baririrwa bahamagara abantu bababwira ngo Gitwaza ni mubi, akorana na satani, ni umusambanyi, barangiza kubarundamo ibintu bati none muzaze abadukumbuye tujye kuri Amani Guest house, ubwo namwe ku mugoroba mukajyayo, kubera iki iki? Mufite raison, ibyo bababwiye ni byo muzi nta cyo nababwiye njye,.. (..) nari naranze kubambika ubusa (gushyira hanze aba Bishops)”
Apotre Gitwaza yahagaze ku maguru ye avuga amazina y’ibyegera bye yirukanye burundu muri Zion Temple
Mpagaze aha kugira ngo mbabwire ko nyuma y’ibi byose Bishop Bienvenue Kukimunu, kuva uyu munsi ntazongera kuvuga ubutumwa muri Zion Temple zose kuko yarahemutse,Pastor Claude Okitembo Djessa wamushyigikiye na we ni uko ntazongera kuvuga ubutumwa muri Zion Temple zose, Bishop Dieudonne Vuningoma na Bishop Richard Muya nabo nuko ntibazongera kuvuga ubutumwa muri za Zion Temple aho ziri hose, Patrick Kamanzi ntazongera kuba pasiteri muri Zion Temple. (…) Amavuta bafite icyubahiro bafite babikesha njyewe. (..) Ibibazo byabaye ni ibihe? Ni Ukumenyerana, umuntu akumva ngo twese turareshya.Gitwaza
Gitwaza yabohoye abakristo bifuza gukurikira aba Bishops yirukanye
“Bavandimwe ndabizi ko mubakunda bamwe ni ba So, abandi ni ba nyokorome,..ubaye uri hano ukaba ushimye kujya gukorana nabo aho bazakorera hose, reka nkwibutse ikintu, World Revival Centre ya Bishop Bienvenue nyihaye umugisha, aho aba Bishop bazakorera mpahaye umugisha, n’umukristo wifuza gufatanya nabo, mu izina rya Yesu azabasange tuzamuha uruhushya, ntuzagende wihishe, gusa nugaruka muri Zion Temple uzaba umushyitsi, niduhagurutsa abashyitsi badusuye uzahaguruka. Muri Zion Temple Gatenga nihasigara babiri gusa, nzishimana nabo kandi nzakorana nabo. Uzagenda azaba avuye mu mirimo yose ya Zion Temple.”
Aba Bishops birukanywe ngo bari bakwiye kwamburwa ubushumba bahawe na Gitwaza
Nubwo birukanywe muri Zion Temple ku isi, ntabwo Gitwaza yigeze abambura ubu Bishops bwabo mu gihe ngo ari ko amahame ya Tewoloji abivuga. Ku bijyanye no kuba atabambuye ubushumba, yavuze ko yabirukanye nk’umubyeyi. Yabasabiye umugisha ku Mana, abasabira gutera imbere mu buryo bw’Umwuka. Na we yasabye abakristo kumusengera kugira ngo arusheho kwegera Imana.
Yagize ati:
Ndabarekuye ariko si uku nakabikoze, dore uko bigenda; Iyo ibintu byagenze gutyo, uhamagaza certificate y’igipasitori wamusengeye, ukamwambura certificate y’ubu Bishop, akagarura wa mwenda na ya nkoni na wa musaraba. Uyu munsi ni ko nari kubigenza, narangiza nkandika inzandiko zijya ku isi hose mu matorero ya Alliance n’ahantu hose dukorana nkababwira ko batakiri aba Bishops. (…) ariko kuko ndi umubyeyi nabibarekeye, kugira ngo nabo amahirwe bazagira badakoranye na Gitwaza wabananije, azabeho.
“… Munsengere nongere nkizwe tujyane mu ijuru” Gitwaza ati:
Bazagire amahirwe rwose, bazuzure umwuka wera, amavuta azajejete, bazakize abarwayi, Mana ubyumve. Uzabakoreshe n’ibirenze ibyo ntekereza, Gitwaza wari imbogamizi kuri bo baramuruhutse, noneho nanjye nongere nisuganye nshake Imana kuko nari naraguye, ngiye kongera gukizwa munsengere, munyizere, abakinkunze munyihanganire, munsengere, nongere nkizwe, tujyane mu ijuru. Murifuza ko njye nashya? Bababwiye ko naguye nimunsengere nkizwe. Ngayo amagambo mu ncamake, nongere mbibutse ko Bishop Bienvenue Kukimunu, Pastor Claude Okitembo Djessa, Bishop Dieudonne Vuningoma, Bishop Richard Muya na Pastor Patrick Kamanzibatakibarizwa mu muryango wa Zion Temple uhereye none. Numusura, uzamusure nk’umupasiteri w’irindi torero ariko atari uwa Zion Temple. Mbivuze imbere yanyu, imbere y’Imana n’imbere y’abamarayika. Imana ibahe umugisha.
Zion Temple igiye kujya mu manza hamwe n’iyo mu Bubiligi
Hano Gitwaza yagize ati: “Kugira ngo tugumane izina ryacu (mu Bubiligi) tugomba kujya mu manza, rero ibyo si njyewe, Zion Temple yo mu Bubiligi igiye kuzashinga urubanza, ntibizabatangaze kuko bizaba. Ariko (Bishop Bienvenue) niyumva ashaka kubitugarurira ku neza tuzakira, imanza ni inzira ya nyuma izakorwa ariko mumenye ko bizaba. Nanone aba Bishop bari hano (mu Rwanda) bamwe na bamwe biteguye kujya mu manza kundega, nanjye niteguye kujya kwitaba.”
Gitwaza ati ‘Muzansengere nzatsinde urubanza’
Yakomeje agira ati: “Pawulo yaraburanye i Yerusalemu,…arajurira kwa Kayisari i Roma, niba tuzarangiriza i Rahe, niteguye kuzajyayo kuburanirayo kugira ngo ibintu birangire neza.Nasanze Itorero atari iry’umwuka gusa, rifite n’ikindi gice cy’ubuyobozi, iyo rero utacyitayeho cyo cyikwitaho ni cyo gice ntigeze ntekerezaho mu buzima bwanjye. Muzansengere kugira ngo nzatsinde kuko gutsinda ko bizaba, gusa ntibyakabaye byiza, ngo njye n’abavandimwe tujye mu rukiko ariko niba ari yo nzira bahisemo nditeguye.”. Apotre Gitwaza yanavuze ko yari yari agiye guhunga aho gushyamirana na bagenzi be, nyuma afata umwanzuro wo guhangana n’ikibazo.
Nyuma y’aba Bishops 5 birukanywe muri Zion Temple biri kuvugwa ko hari abandi bapasiteri bakomeye bagiye kuva muri Zion Temple
Amakuru agera ku Inyarwanda ari nayo dukesha iyi nkuru avuga ko hari abandi bapasitori bagiye kuva muri Zion Temple bagakurikira bagenzi babo birukanywe kimwe nuko hari umubare munini w’abakristo biteguye kubakurikira. Mu bavugwa bari mu nzira zo kuva muri Zion Temple harimo: Pastor Rusagara, Pastor Fred Mulisa, Pastor Desire, Pastor Fifi Camerun umwe mu bakunzwe cyane muri Zion Temple n’abandi b’ibikomerezwa. Apotre Gitwaza ariko avuga ko n’ubwo yasigarana abakristo babiri bumvikana, byamushimisha cyane kuruta kubana n’abo batumvikana.
Ese ni iki cyatumye ubukungu bwa Zion Temple buhungabana?
Apotre Gitwaza ubwe yivugira ko abakozi za Zion Temple bamaze amezi agera kuri atanu badahembwa, Aba Bishops nabo ngo amezi hari ubwo yabaye ane batazi umushahara. Ibi biriyongera ku makuru avuga ko ibitaro bya Zion Temple nabyo bitagikora kubera ibibazo by’ubukungu bwifashe nabi muri Zion Temple. Bamwe mu ba Bishops n’abandi bakristo ba Zion Temple, mu gihe gishije bagiye mu itangazamakuru, bamushinja gukoresha nabi umutungo w’itorero, agahora mu ngendo z’ivugabutumwa iburayi no muri Amerika ndetse no muri Israel.
Dore abayobozi bashya ba Zion Temple mu Rwanda ukuyemo abirukanywe
1.Umuvugizi mukuru wa Zion Temple: Intumwa Dr Paul Gitwaza (Uyu ntabwo ajya asimburwa)
2.Umuvugizi mukuru wungirije: Bishop Charles Mudakikwa
3.Umunyamabanga mukuru: Pastor Dr Bulambo David
4.Abajyanama: Pastor Jean Paul Ngenzi Shiraniro na Pastor Robert Runazi
5.Abagenzuzi b’imari: Pastor Kagabo Hubert na Pastor Vincent Hakizimana
6.Akanama nkemurampaka: Pastor Symphorien Kamanzi, Pastor Karengera Ildephonse na Pastor Uwera Egidia
Amahuriro y’iyogezabutumwa (Apostlolic center Council):
Mu Umujyi wa Kigali: Pastor Kanyangoga Jean Bosco
Mu Ntara y’Iburasirazuba: Pastor Munanira Bernard
Mu Ntara y’Iburengerazuba: Pastor Gakunde Felix
Mu Ntara y’Amajyaruguru: Pastor Muhirwa Jerome
Mu Ntara y’Amajyepfo: Pastor Ruhagararabahunga Eric
Imana ishobora byose ibasure kandi barekeraho guharabika nogusenya itorero ryimana ahubwo Intumwa Gitwaza akomeze kwihangana iyatangiye umurimo ntaho yagiye kandi irimaso ntisinzira.
Imana ishobora byose ibasure kandi barekeraho guharabika nogusenya itorero ryimana ahubwo Intumwa Gitwaza akomeze kwihangana iyatangiye umurimo ntaho yagiye kandi irimaso ntisinzira.
Imana ishobora byose ibasure kandi barekeraho guharabika nogusenya itorero ryimana ahubwo Intumwa Gitwaza akomeze kwihangana iyatangiye umurimo ntaho yagiye kandi irimaso ntisinzira.
Ark abakristu baragowe murapfa imishahara x ngo mwakoze Iki
Nonese Ko mwiyita Abakozib’Imana Knd ngo izabahemba ubugingo buhoraho murapfa Iki mbona icyo mushyize imbere ari amafranga Kurusha kubwira abantu Ko Imana iriho bivuze Ko ibindi Bibi mwabikora kubera mafaranga ariko muhera mushinjanya Gukorana na Satan Imana Ikomeze kuturengera
Amafaranga ntabwo ariyo bampfuye hari ibindi, ikindi nuko Gitwaza nawe yahebwaga 1millions kandi bagenzi Be nibo bareclamye kuzamurirwa umushahara Bava kuri 400000
Ntacyo bitwaye ukuri kuzagaragara ,imana ntabwo igira émotions cyarwa irye ruswa izagaragaza ufite ukire , Gitwaza numukozi wimana, ibyo bamuvuzeho ntabwo arubwambere babikoze nibindi byarayoyotse, courtage mon pasteur !
Amafaranga ntabwo ariyo bampfuye hari ibindi, ikindi nuko Gitwaza nawe yahebwaga 1millions kandi bagenzi Be nibo bareclamye kuzamurirwa umushahara Bava kuri 400000
Ntacyo bitwaye ukuri kuzagaragara ,imana ntabwo igira émotions cyarwa irye ruswa izagaragaza ufite ukire , Gitwaza numukozi wimana, ibyo bamuvuzeho ntabwo arubwambere babikoze nibindi byarayoyotse, courtage mon pasteur !
erega Daniel yabyeretswe neza ko ibumba nibyuma bidafatana noneho rero Gitwaza muvandimwe, nimugere kumusaraba mureke gushaka amaronko muhagarare munzira nyabagendwa mushake inzira za kera iyo ukuri abe ariyo munyuramo,kandi musange amategeko y’Imana nibwo umuseke uzabatambikira,
uyu mukozi w,Imana Gitwaza Imana izamutabara,yarakoze,yubatse itorero mu buryo bugaragara,arasenga ntako atagira,aracuranga aramya Imana akanayihimbaza,muramuzi mwese mu ndirimbo FAsha bene wacu bakizwe.Gusa icyo navuga nuko izi ntambara arimo ari Imana yazizanye ninayo izazirangiza natwe tuzakomeza gusengera Itorero.
Erega abakritsu baragowe. Zion t. se n`iyihe Ministere?( harya y`ivuga butumwa)? ngaho da Umushahara wa miliyoni (1M) yose ava mubaturage!!!!!!!!! baturage ni mukomere imifuka yanyu muyifungure mutange kabisa maze nyuma yo guhaga batangire bayarwanire mo!!!!!.
Ubuse muRwanda nibangahe bahembwa miliyone? ehhhhhhhhheeeeeee kara
niba aba bishops bahembwa 1.000.000 Frw , ubwo RRA yaba yibuka kubasoresha umushoro ku mushahara cyangwa RRA ireba abahembwa ducye gusa ikirengagiza aba baherwe baba bayanyunyushije mubantu bakoresheje ubu escrot. Ko ntumvise umushahara wa Gitwaza aho ntiyaba ahembwa akubwe kabiri ayo HE ahembwa?
Arko ikintu nibaza nikimwe kuki iyo umuntu atandukanye ashakira ibyaha uwo barikumwe njye mbon Gitwaza AHUBWO YIHANGANA NONESE REBA UKUNTU BATEKEREZAGA KONGERWA IMISHAHARA AHO GUTEKEREZA KU ITERAMBERE RYI TORERO BASHAKAGA KUMUSIGA MU MADENI GUSA
GITWAZA NA TUZE KUKO NAYESU YAJE MWISI NTIBAMWEMERA BARAMUSEBYA BAGERAHO BAMUBAMVBA ISENGERE IBINDI UBITEGE IGIHE KIZABIRANGIZA
KDI NGUSHIMIYE UKUNTU WOWE WAKOMEJE KUBABERA UMUBYEYI UGAHISHIRA AMAFUTI YABO ARKO BO DORE BARIKUKWANDAGAZA ARKO HUMURA NYAGASANI AZABIRANGIZA
NIBAGENDE BASHINGE IRYABO KDI NUBUNDI NABO BAZASUBIRANAMO REKA TUBIREBE GUTAKAZA ITORERO UMAZEMO IMINSI WAVUNIKIYE AHO KWISHIMA UGACURA UMUGAMBI WO GUHIRIKA UWAKWICAJE KUNTEBE BURYA KUDAHANA NIBIBI
WARAKOZE KUBIRUKANA MU ITORERO RYAWE BARIKUZARITOBA ARKO IYO URUKUNGU RUVUYE MU MASAKA AMASAKA ASIGAYE ASHOBORA KURAMA NTAKIBAZO
MWESE MUZASHYA MUKONGOKE KU MUGARAGARO! NTA MUHAMAGRO MUFITE URETSE INDA NINI ZABATANZE IMBERE. MUCE BUGUFI MUKORERE IMANA BYANYABO MUREKE UKISHYIRA HEJURU , IBYUBAHIRO MNI INDA NINI
Nimba aribyo koko!?
Nta Kibazo Gihari Kuko Muri Bible Birimo (Yobu) Nawe Niko Byagenze
Bizashira
Apotre Gitwaza icyo namubwira nuguturiza mu Imana yonyine izamuvuganira naho abamacakubiri bo ntaho bizabageza dufite Imana
jyewe narumiwe nimba harikintu kigoye nuguha umugisha abagutuka ariko nabonye apostle abishoboye imana imurengere muri byose kandi nabagiye bakomeze baguke satani tumugote ubwami bwiwe tubusenye naho gusebanya bibiiiiii


c: text/html

text:
Insengero muri Gasabo zitujuje ibisabwa ntiziri bumare kabiri
Ubuyobozi bw’akarere ka Gasabo bwaburiye amadini n’amatorero ko buzafunga insengero zitubahirije ibisabwa bitarenze ku wa gatatu w’iki cyumweru.
Bubasaba kugira ibyangombwa by’Ikigo cy’Igihugu cy’Imiyoborere (RGB) icyemezo cy’akarere. Umuyobozi w’Itorero agomba kuba afite uburenganzira bumwemerera guhagararira iryo torero, imyubakire y’urusengero igomba kuba itateza ibibazo abaruteraniramo.
Ntibyemewe kandi guteranira mu nyubako ikirimo kubakwa, urusengero rugomba kugira parikingi itarimo umukungu n’icyondo, rugomba kuba rwubatse byibura ku buso bungana na 1/2 cya hegitare.
Ntibyemewe gusengera muri shitingi, hagomba uburyo bwo kwirinda ko urusaku rusohoka hanze, ntibyemewe gukorera mu nzu yagenewe guturwamo, icururizwamo cyangwa igize umudugudu utuwemo.
Insengero zitegetswe kandi kugira ubwiherero byibura ibyumba bine n’ahantu hafatirwa amafunguro hasukuye.
Mu gusoma amabwiriza, Umuyobozi w’akarere ka Gasabo, Stephen Rwamurangwa yagize ati "Ubwiherero butameze neza bwonyine burahagije kuba itorero ryahagarikwa".
Ati "Insengero zitubahirije ibi mube muzifunze kugira ngo zibanze zitunganye ibitameze neza, nta gihe tubahaye kuko igenzura rirakorwa kuri uyu wa kabiri hanyuma ku wa gatatu amabwiriza azashyirwa mu bikorwa".
Ubuyobozi bw’akarere ka Gasabo n’inzego zishinzwe umutekano bavuga ko hari abantu bashobora guteza umutekano muke bitwaje kujya gusenga.
Rwamurangwa yavuze ko bazagera aho bakanereba ibyo abantu bigisha kuko ngo hari n’abigisha ibyo batazi b’abapagani. Ati:"Ariko murumva bitumvikanye neza kurushaho?"
Pasteri Ntambara Innocent uhagarariye Itorero bita Success, ni umwe mu bahagarariye amadini n’amatorero uvuga ko iki cyemezo gitunguranye.
Ati "Ku bijyanye n’insengero zaba zifite virusi yo guteza umutekano muke zo nta gihe zigomba guhabwa, ariko turasaba ko iryo tsinda rigenzura ryagenda gahoro kuko insengero zubahirije ibyo muvuze ni nke cyane."
Ubuyobozi bw’akarere ka Gasabo buvuga ko nta gisibya ko hari insengero zitangira gufungwa bitarenze kuri uyu wa gatatu tariki 21 Gashyantare 2018.
Ku rundi ruhande Ikigo gishinzwe imiyoborere (RGB) nacyo cyahise gitangariza abanyamakuru ko kigiye kongera ibisabwa amadini n’amatorero mu rwego rwo gukaza umutekano w’abayasengeramo.
Dukurikire ukanda kuri Like
Ibitekerezo ( 6 )
HARI INSENGERO BYO ZIDAFATIKA URUGERO KUKAGUGU BASENGERA MUMAZU YABANTU MUMASHITINGI WABIREBA UKABONA BIRAKABIJE UKABONA INZU ZIRASHORERANYE ARAMADINI ATANDUKANYE KANDI BASAKURIZANYA UKABONA BIRAKABIJE UBWOSE NUKWAGURA UBWAMIBWIMANARA?
Ndi umukristo ushigiye icyemezo Leta yafashe.Turambiwe akajagari k’amatorero avuka buri munsi, n’ubuhanuzi bw’ibinyoma bugamije kuyobya abana bu Rwanda.
Bakirisitu bavandimwe,ubuyobozi bwacu bureba kure. Icyemezo cyafashwe cyo gutunganya insengero ahubwo cyaratinze. Roho nziza itura mumubiri muzima. Uzi gusanga ahantu hateranira abayoboke basaga igihumbi buri gihe batagira ubwiherero.Uzi gusanga insengero zisesetse mutubari no muri za saloon. uzi insengero zidasakaye aho imvura igwa abayoboke imitima igahangayika dore ko bamwe bazana nimpinja kuburyo zadwara umusonga. Akarere Ka Nyagatare gaherutse guhatira abalimu kwegura mukazi ngo ntareme ryuburezi rihari nibabonereho rero gusuzuma insengero zitujuje ibyangombwa kuko ireme ryivangiri naryo rirakenewe.
Nibyo rwose gufata iki cyemezo kuko kiziye igihe hari hamaze kugaragara ibyitwa insengero mu buryo bw’akajagari kuko ikigaragara abantu bahindura itorero ariko ntawe uratubwira niba Imana yasengaga yarahindutse bigaragara ko ari indonke baba bakeneye ntawubabujije kwikorera umushinga wabo ubatunga ariko bibuka ko turi mu Gihugu kigendera ku mategeko bayubahe
Conglaturation Gasabo mwarebye kure nabandi babigireho
Ukurikije ibyo Bible ivuga,wafunga izi nsengero zose.Imana isaba Abakristu Nyakuri kudacikamo ibice (1 Abakorinto 1:10),ahubwo bagakundana (Yohana 13:35).YESU yababujije kudakunda ibyisi (1 Yohana 2:15-17),abasaba "gukorera imana ku buntu" (Matayo 10:8).Reka ndekere aho kuko ni byinshi bakora imana yatubujije.Muzambwire Pastor udafite nibuze umushahara buri kwezi.Nubwo bavuga ko ari "abakozi b’imana",usanga bibera muli Shuguri kimwe n’abandi.Bajya mu nsengero bagiye gufata Icyacumi.Ibintu YESU n’Abigishwa be batigeze bakora na rimwe.Soma muli Ibyakozwe 20:33 wumve ukuntu PAWULO yaduhaye urugero rwo kutarya amafranga y’abayoboke.Nkuko Bible ibivuga ahantu henshi,Abakristu Nyakuri barakora bakitunga,kugirango batagira uwo baremerera (2 Abatesaloniki 3:8).Bagashaka n’umwanya wo kwigana YESU,nabo bagakora umurimo wo Kubwiriza mu mihanda no mu ngo z’abantu,nkuko YESU yabidusabye muli Yohana 14:12.Mbisubiremo,ntabwo aya madini akorera imana,ahubwo akorera inda zabo nkuko Bible ivuga muli Abaroma 16:18.
Insengero zari zimaze kuba akajagari umuntu yaburaraga akabyuka ashinga urusengero ashakisha abayoboke mu ngo z’abantu nizere ko n’utundi turere tuzakurikira Gasabo.

robotstxt: allowed

filter: keep


text:
Gakenke : Imiyoborere myiza ni iha umuturage agaciro-Bosenibamwe Aime
Mu nama yabaye ku itariki ya 06/02/2012 yari igamije gusuzuma aho Akarere ka Gakenke kageze gashyira mu bikorwa imihigo y’uyu mwaka, Guverineri w’Intara y’Amajyarugu yasabye abayobozi batandukanye More...
Abatuye Rulindo barasabwa kurushaho kwiteza imbere muri uku kwezi kw’ imiyoborere myiza
Abaturage b’ akarere ka Rulindo barasabwa kurangwa n’ ibikorwa by’ iterambere muri uku kwezi kw’ imiyoborere myiza, kuko nta wagera ku miyoborere myiza nta terambere rihari. Minisitiri More...


text:
Imirongo ya bibiliya igusubizamo imbaraga niba ucitse intege
Kutagera kubyo ugambiriye ni ibintu bisanzwe mu buzima, ntidukwiye kwiringirako icyo dukoze cyose cyigenda uko tucyifuza:twabuze byinshi ku munota wa nyuma, imishinga yacu yarahombye,hangiritse ibikoresho byatugiriraga umumaro , ntitwabashije gusaba imbabazi mu gihe cyari gikwiye n’ibindi byinshi cyane umuntu aba agambiriye kugeraho ntibigende uko abyifuza.
Abenshi muri twe bacika intege nyuma yo kugerageza inshuro nyinshi byanga, niko bigenda iyo dutsinzwe inshuro nyinshi bikagera n’ aho tugiye kumenyera ijambo gutsindwa cyangwa kutagera kucyo twiyemeje,mbese bikaba kuvomera mu kiva ariko ntidukwiye kumera gutyo, kuko mugihe tugihumeka haba hakiri ibyiringiro.
Aha hari amagambo yagusubizamo imbaraga niba ujya ugerageza kenshi bikanga :
Ese uziko uwo mwuka uhumeka uri mu bihaha byawe uturuka mu kanwa k’Uwiteka?
Mu gitabo cy’itangiriro hagira hati:« Uwiteka Imana irema umuntu mu mukungugu wo hasi,imuhumekera mu mazuru umwuka w’ubugingo,umuntu ahinduka ubugingo buzima. »
Tekerezako umwuka uhumeka uva ku muremyi waremye ijuru n’isi.
Mu gihe ukiri muzima, ibuka ko Imana ariyo ikigutije ubuzima,igufitiye umugambi ugomba kuzuza. Ugomba kuyihesha icyubahiro mu byo ukora byose.Kuko wabonye amahirwe yo kubaho,ntukwiye gutakaza icyizere nyuma yo gutsindwa.ugomba gukomeza kwiringira Imana.
Iyi ni imwe mu mirongo yo muri bibiliya yagufasha
Kugirango tugufashe gukomeza kwizera na nyuma yo gutsindwa inshuro nyinshi, hano hari imwe mu mirongo ya bibiliya wasoma,ukayitekerezaho ,ukanayubaha.
Imigani24:16
“Kuko umukiranutsi naho yagwa karindwi yakongera akabyuka, ariko abanyabyaha bazagushwa n’amakuba.” (Imigani24:16)
Abantu bose bafite ibyiringiro ku Mana bazahaguruka, hatitawe ku nshuro baguye kuko Imana ibafasha.Ntutakaze icyizere mu buzima kuko Imana ariyo iba mu ruhande rw’abayizera.
1Samuel 16:1
“Bukeye Uwiteka abaza Samweli ati “Uzageza he kuririra Sawuli, kandi nanze ko aba umwami wa Israyeli?Uzuza ihembe ryawe amavuta ngutume kuri Yesayi w’i Betelehemu, kuko niboneye umwami mu bahungu be”.(1Samuel 16:1)
Samweli, umwe mu bahanuzi bakomeye bo mu isezerano rya kera, yaririye Sawuli umwami yari yarimitse ngo ayobore Isirayeli.Imana ariko yari ifite indi migambi itandukanye ni ye , asaba Samweli kongera kugaruka ku murimo we.
Imana ihora ikora ibintu bishya kuri twe ,ntidukwiye gucika intege kuko ntiducika intege bizatugira impumyi ntitubashe kubona ibyiza idukorera.
Abafilipi 1:6
“Icyo nzi neza rwose ntashidikanya, ni uko Iyatangiye umurimo mwiza muri mwe izawurangiza rwose, kugeza ku munsi wa Yesu Kristo.( Abafilipi 1:6)
Imana ntijya isiga umurimo wayo utarangiye.Niba yaratangiye umurimo muri twe, izanawusohoza.Ntizahagarara gukorana natwe,ititaye y’uko tujya tunanirwa, ahubwo dukwiye guhora tuyikurikiye.
Abaroma 8:37-39
“Oya , ahubwo muri ibyo byose turushishwaho kunesha n’uwadukunze, kuko menye neza yuko naho rwaba urupfu cyangwa ubugingo, cyangwa abamalayika cyangwa abategeka, cyangwa ibiriho cyangwa ibizaba, cyangwa abafite ubushobozi cyangwa uburebure bw’igihagararo cyangwa uburebure bw’ikijyepfo, cyangwa ikindi cyaremwe cyose, bitazabasha kudutandukanya n’urukundo rw’Imana ruri muri Kristo Yesu umwami wacu.”( Abaroma 8:37-39)
Nta gipimo gihari cyo gutsindwa ,kutagera kucyo ugambiriye ntibikwiye kudutandukanya n’urukundo Imana idukunda.Tugomba kuzirikana ko urukundo idukunda ruhoraho n’ubwo twaca mu ntambara n’ibikomeye by’ubuzima by’uburyo bwose.
Imigani 3:5-8
“Wiringire Uwiteka n’umutima wawe wose, we kwishingikiriza ku buhanga bwawe.Uhore umwemera mu migendere yawe yose, Na we azajya akuyobora inzira unyuramo.Ntiwishime ubwenge bwawe,ujye wubaha Uwiteka kandi uve mu byaha.Bizatera umubiri wawe kuba mutaraga, ukagira imisokoro mu magufwa yawe.”(Imigani 3:5-8)
Nta mpungenge rero y’ibyo duhura nabyo, ntidukwiye kubishyira mu biganza byacu ahubwo tugomba buri gihe kwizera Imana.Twahura n’ibyiza cyangwa ibibi,twatsinda cyangwa twatsindwa,tuzakora neza kandi tuzabaho neza nidutinya Imana tukanayizera igihe cyose.


text:
Mu gihe habura icyumweru kimwe ngo amakamba yambaye yambikwe undi, Shimwa Guelda wabaye Nyampinga w’umuco ndetse akaba igisonga cya mbere cya Miss Rwanda 2017 yatangiye kuzenguruka igihugu atanga inyigisho mu bigo by’amashuri bitandukanye akangurira urubyiruko kubaho ubuzima bufite intego no guharanira kuba intwari.
Kuri uyu wa gatandatu, Shimwa Guelda yatangiriye iyi gahunda ye yise “National high school Heroism tour” mu Ntara y’Iburasirazuba mu Karere ka Rwamagana aho yahurije hamwe ibigo by’amashuri yisumbuye bigera kuri bine, byahuriye mu ishuri rya St Aloys Rwamagana.
Aha, Shimwa yari ari kumwe na Guverineri w’Intara y’Iburasirazuba Fred Mufurukye, Umuyobozi mukuru w’Akarere ka Rwamagana Rajab Mbonyumuvunyi n’abandi bayobozi batandukanye ku rwego rw’imirenge.
Mu kiganiro Shimwa Guelda yatanze ahanini yakanguriye urubyiruko gukunda igihugu bakagikorera, ngo kuko aribyo bizababyarira kuba intwari.
Guverineri Mufuruke Fred yashimiye Miss Guelda ku bw’iyi gahunda yatekereje yo kuganira n’urubyiruko.
Mufuruke nawe yakanguriye urubyiruko kubaho bafite intego mu buzima bwabo, anabasobanurira uko bagomba kwitwara kugira ngo bakorere igihugu.
Shimwa yabwiye Umuseke ko iki gikorwa yatangije kizavamo umusaruro mwiza cyane mu rubyiruko ari narwo mbaraga z’igihugu.
Ati “Nizeye ko hazavamo umusaruro, twahisemo kwigisha urubyiruko rwo mu mashuri kuko nibo mbaraga z’igihugu ndetse tunabashishikariza kugira umuhate wo gukorera igihugu.”
Shimwa Guelda ngo azasoza iyi gahunda azengurutse intara zose z’u Rwanda. Mu cyumweru gitaha, tariki 24 Gashyantare akaba azajya mu ntara y’Amajyaruguru, naho kuwa 28 Gashyantare ajye mu ntara y’Amajyepfo, akurikizeho Intara y’Iburengerazuba kuwa 3 Werurwe, hanyuma asoreze i Kigali kuwa 11 Werurwe.
Bonaventure KUBWIMANA
UMUSEKE.RW


text:
Monthly Archives: April 2016
Umwakagara yohereje umwuka w’uburiganya n’umwuka w’ikiyoma mu bwami bw’uRwanda bukorera mubuhungiro!
April 29, 2016 Ijambo ry’Uhoraho rinzaho maze rirambwira riti,mwana w’umuntu,dore mu minsi iri mbere umwakagara agiye guhura nakaga gakomeye cyane kuko ishyaka rye rya FPR/RPF(Abatutsi) bamazee kubona yuko ingoma yabo yarangiye bikaba bizatuma ubuzima bwabo buzarangirira muri gereza nk’uko byagendekeye MRND (Abahutu) none dore bahimbye amayeri yo kwitandukanya n’umwakagara kugirango bizabe urwitwazo bazakresha mu manza bazaregwamo murukiko mpuzamahanga uko niko Uwiteka avuga.
Abacunguwe n’Umwami Yesu
Gukosora umurongo wa mathayo 6:23
RPF igiye gucikamo ibice (3)


text:
Imyidagaduro
Anne Kansiime na Arthur basekeje abantu bataha bafatiriye imbavu (Amafoto)
Kuri iki cyumweru tariki 24 Nyakanga 2016, ni bwo habaye igitaramo cyo gusetsa cyahuje Anne Kansiime na Arthur Nkusi basanzwe bamenyerewe mu gusetsa abantu, bakaba basekeje benshi bari baje kubareba batashye bigaragara ko bakinyotewe.
Iki gitaramo cyabimburiwe n’abaririmbyi bo mu Rwanda barimo Yvan Bravan washimishije abantu mu ndirimbo ye Malayika na Urwo Ngukunda; aho yakurikiwe na Dj Pius ndetse na Charly na Nina.
Abahanzi bakimara kuririmba umunyarwenya Chipkizy wo muri Kenya yagiye ku rubyiniro maze asetsa abantu mu gihe cy’iminota 30 maze ahamagara Arthur nyir’igitaramo wari utegerejwe n’abantu benshi.
Arthur yageze ku rubyiniro abantu bose barahaguruka bamuha icyubahiro, ubundi aratangira akora mu gaseke k’inzenya ze zivuga ku ngingo zitandukanye kuva kuri politiki, iyobokamana, siporo, abahanzi ndetse no ku babyeyi yaboneyeho gushimira uburyo bamufashije kugera aho ageze ubu.
N’ubwo inyinshi mu nzenya Arthur yateraga zari ziganjemo izo asanzwe avuga mu bitaramo ajya akora ndetse no kuri radiyo abantu bamwishimiye cyane.
Arthur akimara kuvaho hagombaga gukurikiraho umushyitsi mukuru Anne Kansiime wari waturutse muri Uganda, ariko yabanjirijwe na mugenzi we witwa Clotilda na we wo muri Uganda n’ubwo atari azwi n’abantu benshi, gusa nawe inzenya yateye zashimishije abantu.
Anne Kansiime yashyize araza yambye agakanzu k’igitenge kakorewe mu Rwanda maze asetsa abantu karahava mu mbyino ze zisekeje no mu gusetsa abantu bigaragara ko amaze kubizobera kuko mu nzenya nyinshi yateraga yazikomoraga mu bantu baje kumureba.
Ubwo Anne Kansiime yari ku rubyiniro cyari igihe cy’imbeho ikabije ndetse n’imvura yagwaga ariko abantu ntacyo byari bibabwiye kuko kubasetsa kwe kwa hato na hato ntikwari gutuma bumva imbeho.
Anne Kansiime yaherukaga gutarimira mu Rwanda mu mwaka ushize ubwo yari kumwe n’umurundi Kigingi.
Arthur yinjiye ku rubyiniro yiyoberanije
Arthur yashimiye nyina umubyara
Kansiime yabanje akuramo inkweto ndende yari yambaye
Kansiime yatangiye abyina
Kansiime abyininana na Clotilda
Chipkizy wo muri Kenya
Sandrine Isheja n’umugabo we basetse bajya hasi


text:
Hon. Edouard Bamporiki Perezida wa Komisiyo y'Itorero ry'Igihugu yatangarije ibi kuri City Radio ubwo umunyamakuru yamuhamagaraga yifuza kumenya niba koko intore zitozwa asanga zishyira mu ngiro ibyo zatojwe cyane cyane ku bahanzi. Umunyamakuru ntiyatinze ahita atunga agatoki Oda Paccy umaze iminsi avugwaho imyambarire idasanzwe maze muri iki kiganiro bagiranye Hon. Bamporiki Edouard nawe ahita atangaza ko byinshi ku myambarire y’uyu muraperikazi yabibonye bityo atangaza uko we abyumva.
Hon. Bamporiki Edouard asanga Oda Paccy yakabaye ajyanwa mu bigo ngorora muco
Hon Bamporiki Edouard yatangaje ko muri rusange Intore zikora neza icyakora agaruka ku kuba iyo urebye umwe kuri umwe usanga hari abatatira indahiro barahiye. Abajijwe by’umwihariko kuri Oda Paccy, Hon. Bamporiki Eduard yagize ati”Njye uwo mukobwa wambaye amakoma naramubonye n'ibindi byakurikiye, ikimubereye ntabwo ari ugusubiza mu itorero, ikimubereye ni ukugororwa. Mu itorero ntabwo hajya abantu kuko bagize ingeso mbi cyangwa imyitwarire mibi, hajya abantu kuko ari ngombwa kuko gutozwa ni ishuri…”
Ifoto ya Oda Paccy yabyukije uburakari bw'abifuza ko umuco nyarwanda wabungwabungwa
Hon Bamporiki Edouard yakomeje agira ati”… Imyitwarire ye nabonye y’amafoto ntabwo ari iby’i Rwanda no mu itorero buriya ashobora kuba atabona umwanya, kuba yarihishe mu zindi ntore, biragaragara ko yihishemo kuko ntabwo umuntu yava mu itorero ngo yitware kuriya, ngira ngo ababishinzwe natwe turimo batekereza uko umuntu nk'uriya n'abandi nkawe bajya mu bigo ngororamuco hanyuma yavamo akajyanwa mu itorero kuko nyuma yo gutoza umuntu uranamutuma ariko ntabwo watuma umuntu nk'uriya ataragorowe.”
UMVA HANO ICYO BAMPORIKI YAVUZE KURI ODA PACCY
Bamporiki Edouard we avuga ko abajyana abantu mu bigo ngororamuco bakabaye bajyana Oda Paccy ibintu bitaragera ku rundi rwego. Uyu muyobozi yasabye abahanzi ko bakora ibikorwa bigaragaza ko batojwe n’ibihangano byabo bikaba biyobowe n’ubutore.
UMVA HANO INDIRIMBO 'ORDER' PACCY AHERUTSE GUKORANA NA URBAN BOYS


text:
Ku cyumweru ku itariki 03 Gicurasi 2015, nibwo Seminari nto ya Rwesero twiyemeje kujya gusabana, gukina no gusura Seminari nkuru ya Rutongo. Twaje guhaguruka tuva mu rugo rwacu saa mbiri n’iminota cumi n’itanu za mugitondo. Dufata urugendo twerekeza mu Seminari nkuru ya Rutongo twishimye kandi dufite n’ishyaka ryo kuhamenya n’ubwo atari abanyeshuri bose hagiyeyo abakinnyi gusa, ariko barabahagarariye. Twaje kugerayo mu ma saa tatu na mirongo itanu n’ibiri. Tukigera yo, twahasanze abaseminari bakuru, batwakira neza ari nako badutembereza aho biga, aho basengera, aho barira n’ahandi hatandukanye.
Hashize umwanya muto tugezeyo, tumaze kuruhuka, umukino wa volley ball wahise utangira, kuko ari ko byari biteguye. Abaseminari bato baje bashaka gutsinda bakuru babo n’abaseminari bakuru na bo bashaka gutsinda. Umukino wa volley ball waranzwe ni ishyaka impande zose gusa abaseminari bato bo ku Rwesero baza gutsinda bakuru babo amaseti atatu ku busa.
Bidatinze hahise hakurikiraho umukino wa basket ball. Uyu mukino nawo waranzwe n’ubuvandimwe n’ubwumvikane ku mpande zombi. No muri uyu mukino, twaje gutsinda abaseminari bakuru ibitego mirongo ine n’umunani kuri cumi n’umunani. Nyuma y’iyi mikino abaseminari bakuru bahise batujyana muri refectoire kugira ngo tugire icyo dufata ari nako twitegura umukino wa foot ball. Twageze aho muri refectoire turasenga turangije turafungura ari nako tuganira. Doyen wacu MUHIRWA Benit Clerk yahawe ijambo arabanza ashimira uburyo batwakiriye, maze akomeza avuga ati «Nubwo tubatsinze muri iyi mikino ibiri irangiye ntimugire ubwoba haracyari undi umwe ariwo football ntimwihebe». Nyuma y’ibyo arongera ati: «Ubwo tugeze muri uru rugo tubonye ari rwiza cyane, tubijeje ko ubutaha tuzaza turi benshi baturutse mu Seminari Nto ya Rwesero». Doyen arangije, twahise dusenga turasohoka maze abakinnyi ba football bajya kwambara, maze bazamuka bagana ku kibuga cya football dore ko kitegereye ku Seminari
Bari kuzamuka imvura yahise igwa abakinnyi barakomeza kubera rya shyaka baza kugera ku kibuga irimo guhita, maze n’abafana baza kubashyigikira. Uwo mukino waje kugorana ku mpande zombi kubera ikibuga cyari cyuzuyemo amazi, ariko n’ubundi uza kurangira abaseminari bato bo ku Rwesero dutsinze bakuru bacu ibitego bitatu kuri bibiri.
Umukino ukimara kurangira twahise tumanuka tujya mu Seminari nkuru kugira ngo turuhuke tunaganire maze dutahe tumeze neza. Ni benshi bagiye batuganiriza byinshi. Nyuma Umuyobozi wacu wa Seminari Nto ya Rwesero Padiri Paul GAHUTU afata ijambo atangira ashimira twe twese twagaragaje ubuvandimwe n’ishyaka yaba abaseminari bato yaba n’abaseminari bakuru. Maze akomeza atubwira ikintu cy’umuhamagaro muri rusange, asaba cyane cyane abaseminari bato ayoboye kuzatsinda kwitegurira neza kuzajya i Rutongo. Yakomeje yizeza Padiri Mukuru wa Seminari nkuru ya Rutongo ko umwaka utaha tuzajyayo turi benshi kuko twahamenye tugakuza umubano. Padiri Mukuru wa Seminari nkuru ya Rutongo yaje gufata ijambo ashimira Padiri mukuru wacu hamwe natwe abanyeshuri ubwitange twagaragaje. Yakomeje atubwira ngo turakaza neza turisanga mu Seminari nkuru ya Rutongo ngo niturangiza mu wa gatandatu twese tuzajyeyo azatwakira. Yaje gusoza atubwira ko yishimye cyane kubera ishyaka n’ubuvandimwe twagaragaje. Nyuma yaje kudusoreza n’isengesho riherekejwe n’indirimbo nziza cyane “Uri mwiza Yezu” yahimbwe n’umwe mu barezi bari i Rutongo Padiri Leandre. Ibyo byose birangiye twahise dusezera maze twerekeza iwacu mu Seminari Nto ya Rwesero, twishimye cyane.
Muri make uyu munsi waradushimishije cyane cyane twe nk’abaseminari bato tubifashijwemo na Recteur wacu ukunda siporo kandi uhora ashimishijwe no kubona natwe twishimye nk’abana arera. Bamwe muri twebwe batashye biyemeje kuzahita bajyayo kuko bahasuye bakahabona, bakanamenya ubuzima bwaho. Tugasoza dushimira buri umwe wese wagaragaje ubwitange, ishyaka n’ubuvandimwe kuri uyu munsi, dushimira n’ubuyobozi bwa Seminari budufasha gutera imbere muri byose.


text:
TIRBERT AYABATWA RUJUGIRO AGIYE KUNGUKA MILIYARI €20 Z’AMAEURO mu ntambara yo gukuraho Umwakagara ku ngoma!
Mar 11, 2018 ijambo ry’Uhoraho Uwiteka Nyiringabo rinzaho maze rirambwira riti,mwana w’umuntu,dore urubyiruko ruli hagati y’imyaka (25-30) banyotewe ubutunzi bw’isi cyane,none bitumye barimbuka kuko badashaka kubaho uko bangana,no kwemera uko bari kuko basa nabari mu ihiganwa kugirango bamenyekane mw’isi yabazima uko niko Uwiteka Nyiringabo abivuga.
Dore bizabakomerera cyane kugirango binjire mu Ijuru,kuko batarikozwa ahubwo barishakira kubwirwa ibyo imitima yabo yifuza aho kwifuza ijambo ry’Uhoraho Uwiteka Nyiringabo abivuga.
Dore abenshi bamaze kuyoba kubera gukunda ubutunzi butabavunwa kabone naho bwaba ari ubwabadayimoni(demons)ibyo kuribo nta cyo bibabwiye imvugo bumva ni uko bahabwa ibyo bifuza kumitima yabo ahasigaye bakanizeza ibyijuru bizaza hanyuma uko niko Uhoraho Uwiteka Nyiringabo abivuga.
Njyanwa mu iyerekwa mbona ndi mugikombe giherereye munsi ya gakondo ya bakiranutsi,mbona impunzi nyinshi zirimo abega zahunze intambara ikomeye igiye kubera muri gakondo ya bakiranutsi.
Mbona barwanira imyanya yahoo bazajya bakorera ubucuruzi(business)muri ubwo buhunzi bwabatunguye batabyiteguraga.
Ijambo ry’Uhoraho rirambwira riti,mwana w’umuntu,burira abo wasize muri gakondo ubabwire uti,kumva mwarumvise,ariko mwananiwe kwizera iby’ijambo ryahanuwe n’umugaragu w’Uwiteka Imana Nyiringabo Ainesha wahamagariwe guhanurira amahanga nisi yose muri rusange.
RWARA RWUMUGARA AGIYE GUTANGIRIRA MURI PARK YA AKAGERA:
Uti dore intambara iraje kandi vuba cyane,izatungurana igihe bari bayitezemo,sicyo gihe bazayoboneramo.Dore igiye guturuka muri park ya kagera(Kagera National Park)aho niho ibirindiro bya Rwara Rwumugara bigiye gutangirira intambara yo gukuraho Umwakagara uko niko Uhoraho Nyiringabo abivuga.
Ijambo ry’Uhoraho rirambwira riti,mwana w’umuntu,tunganya vuba vuba ibya radio na televisiyo inyangeNews kuko intambara idashobora kuba utarabitunganya kugeza ubu Uwiteka niwe ukiyifashe ategereje yuko urangiza gukora ibisabwa hanyuma akaguhesha umugisha ugahita ushinga radio na TV online aho bizajya bifasha ubwoko bw’Uhoraho Uwiteka Nyiringabo uko niko abivuga.
ABADAYIMONI BAKORERAGA MU BWAMI BWA ABEGA BAHUNGA GAKONDO:
Njyanwa mu iyerekwa mbona abadayimoni bakoreraga mu bwami bwa abega,mbona barahunze baturuka muri gakondo ya bakiranutsi,ariko bagendaga ubona nta mbaraga bafite,banyura mu gikombe cyo kwerekerwamo bakomeza bakomeza bazamuka ishyamba ryose ry’ubutayu burebure uko niko Uhoraho Nyiringabo abivuga.
Ijambo ry’Uhoraho rinzaho maze rirambwira riti,mwana w’umuntu,uburire ubwoko bwnjye bwari bwarahunze gakondo ya bakiranutsi.Uti ntimwongere gusubira muri gakondo kujya gusura abavandimwe kuko uzarenga kuri aya mabwiriza azaherayo akaba azaba atagishoboye gukiza ubugingo bwe uko niko Uhoraho Nyiringabo abivuga.
Kuko hasigaye igihe gitoya ngo intambara itangire,kandi abazajya muri gakondo bizabagora kongera gusubira inyuma berekeza aho bari barahungiye kuko ubutegetsi bwa abega butazabemerera kwa mwasubira iyo mwaturutse kuko babafata nkabagambanyi baje gutata igihugu uko niko Uhoraho Nyiringabo ababuriye kandi ni uko abivuga.
NB:Yaba uwasize umwana ntazasubire inyuma kujya kumuzana kuko bazarimbukanira hamwe,uwasize umugore cyangwa umugabo azamwibagirwe kuko ubugingo buruta ibyo byose uko niko Uhoraho Nyiringabo abivuga.
DR.GASANA ANASITAZI ACIRWA ITEKA N’UHORAHO UWITEKA IMANA NYIRINGABO:
Ijambo ry’Uhoraho rinzaho rirambwira riti,mwana w’umuntu,dore umunyapolitike witwa Dr.Gassana Anasitazi aciriweho iteka kuko yigize umugambanyi akorera ubwami bwa abega yibwira yuko hari icyo byazamumarira,ariko muri politike nyarwanda ntabwo azongera kuyibonekamo kuko yakunze intonorano cyane arakabya none Uhoraho yaramugaye kuko ari umugabo w’indarikwa ni nkoma amashyi.Dore numero ye yurubanza rumuciriyeho iteka ni N°0113/0003/0018 uko niko Nyiringabo abivuga.
TIRBERT AYABATWA RUJUGIRO AGIYE KUNGUKA MILIYARI €20 Z’AMAEURO:
Ijambo ry’Uhoraho rinzaho maze rirambwira riti,mwana w’umuntu,dore umucuruzi AYABATWA TERBERT RUJUGIRO,agiye kunguka inyungu ihwanye na miliyari €20 za ama euro kuko ariwe ugiye gutanga ibicuruzwa nkenerwa byingabo zigiye gutera Umwakagara uko niko Uhoraho Uwiteka Nyiringabo abivuga.
UMWAKAGARA AZICWA MUGISA NIMISHYIKIRANO Y’INTAMBARA:
Ijambo ry’Uhoraho rinzaho cyane maze rirambwira riti,mwana w’umuntu,dore umunsi Umwakagara azicwaho,hazaba hakozwe ubulinzi(Security)ikomeye cyane.Maze hazaza abagabo bashinzwe kumulinda baze bamukure mubandi bagabo bamutware bavuga ko bagiye gukiza ubugingo bwe,maze mukanya gatoya hazahita humvikana inkuru mu binyamakuru byamahanga halimo nikinyamakuru inyangeNewss.com yuko Umwakagara yatanze uko niko Uhoraho Nyiringabo abivuga.
Ingabo ze zikimara kumva ko yatanze,zizahita zitangira ubwicanyi bukomeye cyane abazaba bari mu murwa mukuru bazarimbuka,ariko abazaba bari munkengero zawo bazakiza ubugingo bwabo uko niko Uhoraho Nyiringabo abivuga.
Icyo gihe intambara nimara gutangira hazabaho ibimeze nkimishyikirano,aho icyo gihe Umwakagara azashyiraho za magigiri nyinshi cyaneee ariko zizamera nk’uburo bwinshi butagira umusururu kuko abazamwica bazazinyura murihumye bakumva inkuru yuko yatanze batazi uko byagenze bakakwirwa imihwaro niko Uhoraho Nyiringabo abivuga.
Isoko rya bana b’abakobwa mu BUSHINWA:
Njyanwa mu iyerekwa mbona umugore wa perezida Joseph Kabila akora ubucuruzi bwana b’abakobwa mukarere kibiyaga bigari.
Nerekwa ko ubwo bucuruzi abukorana na batutsi ba FPR,bashinzwe guca amashu abatavuga rumwe na leta y’Umwakagara.Mbona abasengera muri Restoration Chirch ko nabo bakorana na madame Kabila gucuruza abana bimpinja bakiri batoya babatwara mu gihugu cy’UBUSHINWA aho babarera hanyuma bamara gukura bakabakoresha imilimo yubusambanyi nuburetwa uko niko Uwiteka Nyiringabo abivuga.
Ubucuruzi bwana mu karere kibiyaga bigari:
Maze ijambo ry’Uhoraho rinzaho rirambwira riti,mwana w’umuntu,burira abatuye mukarere kibiyaga bigari barebe neza cyane kandi babe maso kubana babo b’abakobwa kuko bazajya Bababura ntibamenye irengero ryabo uko niko Uhoraho Nyiringabo abivuga.
Ijambo ry’Uwiteka Imana Nyiringabo rinzaho maze rirambwira riti,mwana w’umuntu,dore Uhoraho Nyiringabo ashyizeho iherezo ry’ubucuruzi bwa bana batoya mw’si yabazima kuko arakajwe cyane nibikorerwa abantu mwisi yabazima niko Uwiteka Nyiringabo abivuga.
nccleon@gmail.com


text:
>> Abatagatifu
IBISABWA NGO UMUNTU ASHYIRWE MU RWEGO RW'ABATAGATIFU
Hambere mu kinyejana cya X, nta murongo ufatika wakurikizwaga ngo hemezwe ko umuntu ashyizwe mu rwego rw’abatagatifu: Imbaga y’abantu iyo yabyemezaga ybarabaga (Vox Populi), hanyuma umushumba wa Kiliziya akabyemeza mu ruhame, maze bagakora umuhango wo guha icyubahiro uwagizwe umutagatifu, maze ibice by’umubiri we bakabishyira muri za Kiliziya, kuli altari n’ahandi hatagatifu.
Mu mwaka wa 993, niho handiswe inyandiko ya mbere na Papa Yohani wa XV yandikiye Abepiskopi bo mu Bufaransa no muri Germaniya ishyira Ulrich mu rwego rw’Abatagatifu. Ijambo “Canonisation” (Gushyira mu rwego rw’abatagatifu) ryatangiye gukoreshwa na Papa Benedigito wa VIII mu muhango wo kugirwa umutagatifu kwa Mt Simeoni wa Padolirone.
Mu kinyejana cya XII nibwo hatangiye kujya hakorwa ubucukumbuzi umuntu yagereranya n’urubanza, icyo gihe ni Alexandre wa III wari Papa (1159-1181)wabitangije. Inama Nkuru y’I Latran ya IV, mu 1215, yabujije abantu guha icyubahiro kidasanzwe imibiri y’abapfuye batabiherewe uburenganzira na Papa.
Papa Gregoire IX niwe washyizeho ibigomba gukurikizwa kugira ngo umuntu abe umutagatifu; Ubwo buryo bushya bwakoreshejwe bwa mbere mu kugira umutagatifu Galgano Guitotti ( Mt Galgano), yari umwihayimana wapfuye mu mwaka wa 1181, iperereza ku bye bwabaye imyaka ine nyuma y’uko apfa. Igenzura ryagombaga kwibanda ku bintu bikurukira:
a) Ukwemera n’ibikorwa byamuranze akiri muzima;
b) Ibitangaza byabaye akiri muzima cyangwa amaze gupfa,(Ibi ni ingenzi cyane).
Mu mwaka wa 1634 nibwo Papa Urbain VIII yashyizeho inzira ziboneye zikurikizwa ngo uwapfuye agirwe umutagatifu:
- Igenzura n’iperereza bikorwa n’urukiko rwa Diyosezi;
- Ibiro bibishinzwe bagasuzumana ubwitonzi n’ubushishozi amagambo n’inyandiko z’usaba, kandi hagashakishwa amakuru k’ubuzima, imico n’ibitangaza byabye ku usabirwa kugirwa umutagatifu;
- Iyo ibyo birangiye, bikemezwa ko ari ukuri, dossier yashyikirizwaga papa, akabyemeza mu nyandiko kandi akayishyiraho umukono;
- Hagakurikiraho isuzuma ku iyobokamana, ubutwari, imico myiza, bikongera bikigwaho n’ibiro by’i Roma bibishinzwe;
- Hakemezwa bwa nyuma ibitangaza, nibura bibiri.
Kugeza muri iki gihe turimo ibi nibyo bikurukizwa, ariko byagiye bivururwa buhoro buhoro, ivugururwa rya nyuma ryakozwe na Papa Pawulo wa II, aho yavuze ko hatakwibandwa cyane ku bitangaza, ahubwo ku buzima bwaranzwe n’ubutagatifu kandi Papa akaba ari we ufata umwanzuro wa nyuma.
Muri iki gihe kugira ngo umuntu agirwe umutagatifu hasabwa ibintu bikurikira:
-Kuba umuntu yarapfuye;ntawe ugirwa umutagatifu akiri muzima;
-Kuba yarabayeho mu buzima bwa gikiristu ari intangarugero n’imfura;
-Ibitangaza nibura bibiri;
-Gushyirwa mu rwego rw’abahire no ku rutonde rw’abagomba kwigwaho ngo bazashyirwe mu rwego rw’abatagatifu.
Gusabira umuntu gushyirwa mu batagatifu bikorwa n’umukristu wese, akaba afite amakuru n’ibimenyetso bihagije, ubusabe bwe akabwohereza i Roma abinyujije ku Mwepisikopi w’aho uwo asabira yapfiriye; Ibisabwa ni umwirondoro w’usabirwa, ibikorwa byamuranze, urutonde rw’abagabo bahamya ibimuvugwaho, abo bagabo bagomba kuba bakiriho. Mu gusuzuma ibi byose rero habaho abavoka babyemeza, hakabaho n’ababihakana, nyuma hakaza kubaho gutora; mbese ni nk’urubanza rukomeye.
Muri make ni ibintu bisaba igihe kirekire, twavuga nka Mt Jeanne d’Arc wapfuye mu mwaka wa 1431, akagirwa umutagatifu mu 1920, nyuma y’imyaka 489, ahari ho ariko nabo bitatinze nka Tomas Becket (Imyaka 3), Pierre de Verone na Antoine de Padoue (Umwaka umwe).
Bavandimwe rero, tuharanire kazaba abatagatifu, tubaho mubizima buzira amakemwa muri iyi si, ubuzima bw’intangarugero, twubahiriza uko bishoboka indangagaciro dusanga mu Ivanjili. Kandi Papa Yoahani wa XXIII na Papa Pawulo wa II bakomeze badusabire.
Hifashishijwe ibitabo:
1. Régine Pernoud, Les Saints au Moyen Âge - La sainteté d’hier est-elle pour aujourd’hui ?, Paris
2. Pierre Delooz, « Pour une étude sociologique de la sainteté canonisée dans l'Eglise catholique », Archives des sciences sociales des religions, vol. 13, no 13, 1962
Padiri Viateur SAFARI
Byanditswe : 2015-09-20 20:54:14
Uwabitangaje : Diocese Byumba


text:
Ikiganiro cya 10/15Urupapuro 1/7: Gutezimbere imibanire mu bikorwa ngiro
Gutezimbere imikorere mu bikorwa ngiro
Ubuhanga bugomba gukoreshwa:
- Gushyigikira umwana kugirango agire imyitwarire yisanzuye bikaba ishyingiro ryo kuba atekanye mu mibanire ye n’umuryango umurera.
- Gufasha abana kwisanzura mu miryango ibarera biyumva ko bari mu muryango no kubafasha kugira imyitwarire myiza mu buzima bwa buri munsi mu muryango.
- Gutuma abagize umuryango bagira uruhare mu kumenya inshingano zabo n’aho zigarukira kuri buri wese ugize umuryango urera umwana.
- Gufatanya n’abagize umuryango mugari umwana arererwamokugirango impande zose zibashe kumva inyungu z’umwana, n’uburyo bagomba gufasha umwana guhora agira uruhare mu mibereho y’umuryango.
Insanganyamatsiko y’ ikiganiro:
Muri kiganiro ku nshuro ya gatandatu (N’ukumenya uburyo ngiro bwemewe bwo kurera) wize kwitoza imikorere mu buryo butuma ukomeza imikorere yawe ya buri munsi. Na none wize kumenya uko wafasha abana kugira uruhare mu bikorwa bya buri munsi unabunganira mu byo bakoze. Muri iki kiganiro icyo tugamije n’ukumenya uko twi twara mu gukorana n’umwana n’uko twa mwigisha kumenya ibyo abujijwe n’inshingano ze. Rimwe na rimwe, abana n’urubyiruko bashobora kwiyumva ko batitaweho aho barererwa. Bashobora kwiyumva nk’aho hari ibyo batemere no kumva badasobanukiwe inshingano zabo n’aho zigarukira mu buzima bwa buri munsi m muryango ubarera.
Abana benshi barerwa usanga baragize imbogamizi mu kwiga imibanire y’ibanze n’abandi bantu, no kumenya uko bakurikirana imibereho mu muryango ku kigero kimwe n’abandi. Bakeneye ubafasha kwaguka no gukura bazi indanga gaciro na zakirazira z’umuco nyarwanda. Ibyo ugomba gukora, n’ibyo utagomba kuvuga, ryari kandi hehe? Ni gute wakwiga indanga gaciro na zakirazira?
Urugero, ese umwana yafata ibikoresho bya mugenzi we atabimusabye? Es umwana azi ko hari icyo yakora mu gutegura amafunguro, cyangwa gukora umukoro wo murugo? Ese tugomba kuvuga mwijwi rikanganye cyangwa kuvugana mu ijwi riciye bugufi?
Urugendo ryo kwiga, ku mwana no kubagize umuryango umurera. Mu muryango mugari, umwana ashobora kugira imyitwarire itandukanye bitewe n’aho ari (Urugero: hari amakimbirane menshi mu muryango, nta makimbirane ari kwishuri, cyangwa bikaba mu buryo bunyuranye). Kubera iyi mpamvu, umwana ashobora gufatwa bitandukanye mu muryango mugari n’abantu bashinzwe ku murera (ababyeyi ba murera, abarezi, n’inzego zishinzwe z’uburezi). Ibyo bishobora gutuma batemeranywa ku mikurire y’umwana n’uburyo igomba kugerwaho. Ni gute abarera umwana batezimbere imyumvire imwe ku by’umwana cyangwa urubyiruko bakeneye?
Intego z’ikiganiro:
Gushyigikira iterambere ry’umwana mu mibanire ye n’abandi. Gushishikariza umuryango urera umwana kugena inshingano n’uburyu bushya no gushiraho za kirazira mugihe umwana aje mu muryango, kugirango abagize umuryamgo bose babimenye kandi babyubahirize. Gushiraho uburyo bwumvikanweho ku mwana n’ibyifuzo bye bijyanye n’aho atuye no kunzego zihari.


text:
Imbaraga z’Uwiteka nizo zitanga ubutwari bwo kwibohoza, zigacungura abo yaremye. Ibihe biha ibindi kandi buri muntu avuka nk’abandi, isi ikamuhindura butewe n’ibyo yabonye cyangwa ibyo yabayemo, byaba byiza cyangwa se bibi. Twe batoya twajyaga twumva ngo habayeho ingoma ya gihake na gikoronize, tukumva shiku, uburetwa, n’ ikiboko. Twumva ko igihe cyageze birasezererwa, ariko ntitwumvaga ko ibintu nk’ibyo bishoboka. Mbese twumvaga wenda harimo amakabya nkuru. Ariko ubu duhere ku byo twibonera n’amaso yacu kandi bidukorerwaho, byatumye na bya bindi twabwirwaga, dusanga ahubwo twari twarabidondoje, mbese twari twarabyimye umwanya wabyo nyawo, kuko kuko wenda niba na mbere warahakwaga wagira Imana ukaba wanagabana. Ubu icyari ikiboko bagisimbuje agafuni, gushyira abantu mu mifuka, agahiri n’agahinda byamugaje imitima ya rubanda. Urebye ubu isi yatubanye ntoya kuko aho duhungiye hose badusangayo bakakwita uko bashaka, bakatwica urwo bashaka. Umubabaro wikubye inshuro nyinshi, abari bato twahindutse abasaza mu mitekerereze. Ariko ibi byo birakaduhama kuko, ni inzira nziza batunyujijemo batabishaka, ituma tumenya gutera ikirenge mu cya basogokuru hakiri kare.
Revolution yari ngombwa mu gihe cya cyera, duhereye ku mabi yakorerwaga rubanda, none na n’ubu ayo mabi yaragarutse. Ikibyimba cyarahiye umugabo wari umuntu nk’abandi,akaba nta kindi yashakaga usibye kwikorera kugirango abeho neza n’umuryango we, ahura n’ishyano rivuye ishyanga rimutesha umutungo we, rimutanya nabe, none asigaye yigunze. Hari abamwita mayibobo kuko nari umugabo ntihabwa intebe, kandi nabayeho neza ntihabwa icyubahiro kirazira. Ari rubanda rwahunze n’urwananiwe guhunga, twese dufite intimba ndende, tutavuze rero n’abashinyaguriwe mu gutahuka.Hari abacu babyiciwemo urw’agashinyaguro, abandi bicwa urubozo. Hari n’abahawe akazi ko kwihekura kugirango bucye kabiri. Ibiti byose mu ishyamba byashizeho amashami, ba nyakamwe ntibagikorwaho n’umuyaga kuko nta gashami na mba basigaranye.
Aka kababaro kose rero kerekana ko indi Revolution ikenewe, kandi ikaba izaza ifite umuvuduko utazahagarikwa n’ubonetse wese. Revolution yindi igomba kubaho byanze bikunze, kuko niryo shema twe abasigaye tugomba guha abacu bashize.Nk’uko abarundi babivuga: “AHO GUPFAPFANA WAPFA” Mu kinyarwanda bemerako habaho indwara za kinyarwanda zivurwa mu kinyarwanda gusa, zikagira n’uko zivurwa kandi bikaba bibujijwe kuzijyana mu baganga ba kizungu. Abantu bazibohoreza i Burayi nimwe nosheyeho, ingero ni nyinshi ariko reka tuvuge IKIBYIMBA. Kirazira kikaziririzwa gushima ikibyimba cyangwa kugituruganya kitarashya. Ahubwo bagisiga imiti kugirango gishye bacyotse, iyo bigenze gutyo gikira burundu kandi n’inkovu irasibangana burundu kuko baba bagikanze hakavamo nyirambwa. Urwaye ikibyimba iyo ashoboye kwihangana kugeza gihiye, yishyira ugomba kucyotsa kandi mbere babivugaga akumvaga ntawakoraho. Iyo ikibyimba kirengeje igihe kirimena ntawe ugikozeho, ukirwaye akaba ariwe wishyira ugomba kugikanda. None se Banyarwanda bavandimwe, mubona tutarwaye ikibyimba? Mubona kidahiye se? Hari umuhutu, umututsi cyangwa se umutwa utarwaye icyo kibyimba ? Haba mu gihugu imbere cyangwa se mu mahanga, icyo tubona kandi ni uko umutwe wacyo uri mu mashyamba ya Congo. Ikibyimba iyo gihiye kigaragaza umutwe, ninawo bakozaho uruhindu kikameneka amashyira agasimbuka. Iyo bari gukanda ikibyimba, amashyira anyura ahari umutwe, bagakomeze bagakanda kigashiramo nyirambwa, nyuma igaturumbuka.
Mwese muziko u Rwanda ari urw’imisozi 1000 kandi muziko Congo ikubye u Rwanda inshuro 89, murumva ko Congo ifite Imisozi 89.000. Murebe kuva i Goma cyangwa Bukavu kugera i Kinshasa, ni ukuri nta gasozi na kamwe k’isugi ku buryo kadaguyeho umunyarwanda; umuhutu umututsi cyangwa umutwa. Akabarore ni abahutu bavuga ngo ni benshi bo gupfa. Mwitegereze murebe imigezi ya Congo, ibiyaga, imisozi, n’imidugudu, muzasanga ntaho umuhutu ataguye, ahigwa n’umujinya mwinshi, mu kugenda no mu kugaruka. Ubwo kugenda no kugaruka, mufate ya misozi na ya migezi muyikube kabiri, mubare in’imyaka bimaze kandi n’uyumunsi wa none biracyakomeje, ngiyi nyirambwa ya cya kibyimba.
MURI IKI GIHE, ABACUNGUZI NI ISHYIRAHAMWE RYA BA NYAKAMWE, BURI MUCUNGUZI AKABA ARI CYA GITI KIDATINYA UMUYAGA, KUKO UKINYURAHO GIHAGAZE BWUMA, UKAJYA KUVUNAGUZA IBITI BIFITE AMASHAMI. Kwibohoza niko kwicungura, niyo Revolution ya rubanda, kandi NK’UKO DUHORA TUBIVUGA, UMUCUNGUZI Ni RUBANDA. Erega ngo “Ntirihana mukuru nk’umuto waribonye?” Abacunguzi bazi inkotanyi n’inkota yazo, kuva zicyambara rugano kugeza uyu munsi kandi zikaba ziyuburura buri munsi. Tuzi kandi ko zihinduranya amazina buri kanya mu buryo bujyanye na propaganda yabo ya kirimbuzi. Niyo mpamvu usanga barasibye amazina y’intwari zaduhaye revolution nka Mbonyumutwa na Kayibanda, ikaba ariyo mpamvu twe nk’abacunguzi, twiyemeje kubavuga ibigwi, uko bwije uko bucyeye, kuko kuri buri gasozi ko muri Congo, kaganura ibyabo bagabo bombi.
Tubifurije isabukuru nziza y’imyaka 56 ya Revolution, itubere iyo gusubiza amaso inyuma tuzirikana ku mpamvu iyi sabukuru nziza ihurirana n’umunsi mukuru w’abatagatifu bose. Abaguye muri ururugamba mbaragije bazina babo batagatifu ngo basabire roho z’izo nzirakarengane aho ziri hose. Abanyepolitike bo muri opposition nyarwanda NYAKURI MBIFURIJE KUGERA IKIRENGE MU CYA MBONYUMUTWA nabo bakihanganira urushyi n’ibitutsi dore ko bamwe muri bo bari banamuzi. naho twe twarabisomye gusa. Muze rero mwese hamwe twibohoreze icyarimwe, kuko nta kandoyi dushaka mu Rwanda. Mudutanagire imiheto nibiba ngombwa kuko tuzi gufora tukanamenya aho intego iri. Kandi nimunatwigishe kurekera duhuriye kuri byose. Amaraso amwe, ururimi rumwe, igihugu cyimwe, agahinda kamwe, uburwayi bumwe, ikibyimba kimwe n’umutwe wacyo umwe.
Mugire impagarike n’ubugingo.
Umucunguzi PASCAL MWUMVENEZA


text:
Ejo hashize kuwa 19 Werurwe 2018 mu cyumba cy’inama cya Nice Garden guhera saa saba habereye inama yayobowe n’Umuyobozi w’Akarere Wungirije Ushinzwe Imari n’Iterambere ry’Ubukungu bwana Muhizi Jules Aimable ku bufatanye n’abakozi batatu bo muri Serivisi z’Iteganyagihe mu gihugu ari bo Twagirayezu Innocent, Higiro Steven na Rusaro Joyce ndetse n’Umuyobozi wa Polisi mu Karere ka Gicumbi SP Karagire Gaston. Iyio nama kandi yari yatumiwemo n’Ubuyobozi bw’Ingabo ariko ntibabasha kuyitabira kubera indi mirimo yihutirwaga bari bafite.
Mu ijambo rye atangiza iyi nama ku mugaragaro, bwana Muhizi Jules Aimable yabwiye abayitabiriye bose barimo Abanyamabanga Nshingwabikorwa b’imirenge, abashinzwe ubuhinzi n’umutungo kamere mu mirenge ndetse n’abaturage bahagarariye abahinzi mu mirenge ko ibereye igihe akaba ari amahirwe akarere kose kagize yo kwitegura. Yagize, ati: “tugiye kurebera hamwe ibipimo by’imvura dufite biri budufashe gufata ingamba zo kuyikoresha uko bikwiye ndetse no kwitegura ingaruka mbi zishobora guterwa nayo”.
Abakozi bo muri Serivisi z’Iteganyagihe bagaragarije abitabiriye inama ko akarere ka Gicumbi gafite imvura ihagije kandi yatangiye kare. Bavuze ko iyi mvura ishobora guhagarara kugwa hagati y’amatariki ya 30 Gicurasi n’iya 05 Kamena 2018 banagaragaza ko izaba ari imvura nyinshi cyane.
Abaitabiriye inama bafashe ingamba zo gutangira gukumira Ibiza bishobora kuzaterwa nayo basibura kandi bacukura imirwanyasuri ku misozi ihanamye, gushishikariza abaturage kuzirika neza ibisenge by’amazu yabo, gushyira imirindankuba ku mazu y’ubuyobozi, ibigo by’amashuri n’amavuriro ndetse no ku mazu anyuranye y’abikorera n’abandi bafatanyabikorwa harimo insengero z’abanyamadini n’amatorero n’ahandi.
Indi ngamba bafashe ni ugukangurira abaturage gutera imbuto igendanye n’iyi mvura kandi igahingwa vuba kugira ngo imvura itazagenda itarageza igihe cyo gusarurwa. Batanze icyifuzo ko iyi nama yajya iba mbere y’uko igihe cy’imvura gitangira bityo bikazajya bifasha neza imyiteguro y’ibihembwe by’ihinga abaturage baba bakoresha mu mwaka mu gutegura imbuto ndetse no kwirinda Ibiza kenshi biza bibatunguye kuko baba batarabimenye mbere y’igihe bitaraba.
MUTUMWA Vincent
Public Relations, Media and Communication Officer
Gicumbi District
Tel: +250 788487894
E-mail: mutumwa.vincent@gicumbi.gov.rw


text:
Amabwiriza 12 yagufasha kwiga neza ishuri ry’ Imana Pastor Desire
Nzi gucishwa bugufi nzi no kugira ibisaga, n’aho naba ndi hose n’uko naba ndi kose, nigishijwe uburyo bwo kwihanganira byose, ari uguhaga, ari ugusonza, ari ukugira ibisaga cyangwa gukena. (Abafiripi 4:12)
1.Kwiyandikisha: Burya iyo wakiriye Kristo uba wiyandikishije mu ishuri ry’ Imana kuko nyuma yo kwakira agakiza utangira kwigishwa kwitondera amategeko y’ Imana (Matayo 28:19-20).
2. Kugira inyota yo kwiga ku bushake: Hari abanyeshuri bahatirwa n’ababyeyi kwiga ariko mu mitima yabo batazi akamaro ko kwiga. Kugira ngo wige neza bisaba guhindura imyumvire (Matayo 5:6). Burya impamvu yo gukora ikintu runaka, iba irusha agaciro icyo kintu ubwacyo.
3. Gushaka ibikoresho by’ishuri: Ibikoresho by’ishuri ni ukuba ufite Bibiliya Yera n’ibindi byose byagusaba gusobanukirwa icyo Imana igushakaho. Itorero rya mbere ryashishikariraga ibyo intumwa zigishaga (Ibyakozwe 2:42). Bibiliya iravuga muri Zaburi ngo “nabikiye ijambo ryawe mu mutima kugira ngo ntagucumuraho (Zaburi 119:11). Ijambo rya Kristo ribe muri mwe rigwiriye (Abakorosayi 3:16).
4. Gukurikiza amabwiriza y’ishuri (disipulini): Buri kigo kigira amabwiriza yacyo. No mu nzira ijya mu ijuru ntabwo wahinduka umwigishwa mwiza udakurikiza ikinyabufura uhabwa n’ishuri (ntiwaba umwigishwa mwiza udafite disipulini y’ishuri).
5. Kwiga amasomo yose uko akurikirana: Amasomo aba atandukanye. Buri wese afite iryo ari kwigishwa. Burya ntibakwigisha gusonza no guhaga, gukena no gukira, gusuzugurwa no kubahwa, kubyara no gupfusha icya rimwe. Ahubwo habaho uburyo bikurikirana, bahereye ku kigero cy’ubwenge umwigishwa afite (Yesaya 30:20).
6.Kwiga ku giti cyawe (si byiza ko abantu bose ubahindura abanyeshuri): Hari igihe Imana ihitamo kugushyira mu ishuri ry’ikigeragezo, hanyuma ugahora uhanganye n’abantu ngo ntibansuye ndwaye, ntibamfasha, kuki bansuzugura, ba runaka ni bo babigizemo uruhare n’ibindi. Irinde ko abantu bose ubagira abanyeshuri mwigana. Ni wowe uri kwigishwa ahubwo tega amatwi neza mwalimu wawe, abari ku ruhande ubihorere.
7. Gukoresha neza igihe cyo kuruhuka: Imana ntiyishimira kubabaza umuntu iteka ahubwo imugirira ibambe (Amaganya ya Yeremiya 3:32). Imana yanyujije Abisirayeli mu ishuri ry’imyaka 40 mu butayu ariko buri gihe yabahaga manu. Birashoboka ko Imana yaguha akaruhuko ntiwumve ko warangije kwiga ahubwo tekereza ko amasomo azakomeza, wikwifata nk’uwarangije. Ibigeragezo bihindura envelope bizamo ariko bizahora bihari.
8. Kudakopera mu ishuri: Hari igihe umunyeshuri aba umunebwe mu kwiga agashaka gukopera ibyo abandi bakoze. Rimwe na rimwe iyo tuje mu rusengero dusanga abashima ko babyaye, baguze amazu, imodoka n’ibindi, ugahita wumva wamera nkabo. Ese uzi barabigezeho banyuze mu zihe nzira? Itonde wige neza umugisha wawe uzaza nusoza amasomo.
9. Kutagira amashyushyu yo kurangiza igihe kitaragera: Iyo uhuye n’umuntu ari mu kigeragezo, burya icyifuzo aba afite ni ukurangiza icyo kigeragezo. Amasengesho menshi aba abaza Imana ngo bizarangira ryari? Ariko mbere yo kwifuza kurangiza, ese wumvise icyo mwalimu yashakaga kukwigisha? Ibaze bagiye batanga uruhusha rwo gutwara imodoka ku bantu batize neza! Ibaze bagiye baha dipolome abaganga batize neza! Ese aho ntibamara abantu? Ikitwishe muri iyi nzira ni uko duhura n’abitwa abakozi b’Imana basimbutse amasomo, bakava mu ishuri batarangije.
10. Guhora witeguye ikizamini gitunguranye: Ikigaragaza ko umwana yize neza ni uko akora ikizamini. Burya ibigeragezo ducamo iyo bije kureba ko ijambo ry’ Imana twumvise twarishyizeho umutima, akenshi birangira dutsinzwe kuko tutize dushyizeho umwete. Ikizamini rimwe na rimwe kiratungurana n’ibigeragezo nabyo biradutungura.
11. Kutagirana ibibazo n’ abarimu: Abarimu batwigisha baratandukanye. Burya Imana yahisemo ko umugore/gabo wawe yakubera mwalimu, umwana, pasiteri, inshuti magara, akazi kawe, amagara yawe, ibyo wari wiringiye byose bigahinduka ibyo kukwigisha. We kugirana ikibazo n’abalimu ahubwo shyira umutima ku masomo yawe.
12. Guhorana ibyiringiro ko rimwe amasomo azarangira: Humura n’ubwo kwiga bibabaza ariko rimwe amasomo azarangira kandi uzasanga kwiga byari byiza. Burya kwiga birahenda ariko ubuswa buhenda kurushaho. Niba leta idaha akazi abantu batize, Imana nayo ntiyaha akazi abantu itigishije neza. Urugero: Uzasome neza ibyo abigishwa bize mu myaka 3.
Mbifurije amasomo meza n’amahirwe yo kurangiza neza kandi ku gihe.
Pastor [email protected]


text:
Iyo nzu y’ababyeyi yubatse ku kigo nderabuzima kiri muri uwo murenge kitwa Pere Tiziano de Munyaga, yatashywe ku mugaragaro ku itariki ya 23 Kanama 2017.
Iyo nzu y’ababyeyi yubatswe ku bufatanye bwa Leta y’u Rwanda n’itsinda ry’inshuti z’u Rwanda z’Abataliyani. Yuzuye itwaye miliyoni 135RWf.
Iyo nzu y’ababyeyi itarubakwa, ababyeyi bajyanwaga ku bitaro bya Rwamagana kandi bakagombye kubyarira ku kigo nderabuzima cya Munyanga.
Kuva kuri icyo kigo nderabuzima ujya ku bitaro bya Rwamagana harimo intera y’ibirometero birindwi.
Muri urwo rugendo ngo umubyeyi yashoboraga guhura n’ingorane zo kuba yabyarira mu nzira cyangwa akaba yabyara yananiwe bikamugiraho ingaruka bitaretse n’umwana.
Uwimbabazi Julliete Claire, umubikira uyora ikigo nderabuzima cya Munyaga avuga ko iyo nzu y’ababyeyi izabakemurira ikibazo cyo kwakira ababyeyi.
Agira ati “Twabashaga kwakira umubyeyi umwe gusa,ariko tuzajya twakira batatu kandi dufite n’ikindi cyumba bazajya bategererezamo igihe baje kubyara.”
Mukandayisenga Esperance, umwe mu babyeyi b’i Munyaga,ahamya ko bitari byoroshye kubyarira ahantu hato ariko ngo iyo nzu y’ababyeyi izatuma nta kibazo bagira babyara.
Dusabe Theophile, ushinzwe ibikorwa by’ubuvuzi rusange muri Minisiteri y’ubuzima , yijeje abo bafatanyabikorwa babafashije kubaka iyo nzu y’ababyeyi ko Leta izakomeza gufatanya na bo kandi igakomeza gufasha ibigo nderabuzima uko bishoboka.
Ikigo nderabuzima cya Munyaga kitiriwe Padiri Tiziano cyatangiye gukora mu mwaka wa 1986. Abaturage bahabwa serivisi z’ubuvuzi kuri icyo kigo nderabuzima bagera ku 18.705.


text:
Inkuru: ibyo ushaka ko bakugirira aribyo nawe ugirira abandi
kera hariho umwubatsi wari umuhanga bidasanzwe! yageze igihe arasaza,yifuza guhagarika akazi yakoraga kugira ngo afate ikiruhuko cy’izabukuru. nuko asaba umukoresha we kumureka akimukana n’umuryango we bakajya gutura kure. ababazwa n’uko agiye gutakaza umukozi w’umuhanga,ariko amusaba niba yabanza akamukorera bwa nyuma,akubaka inzu imwe gusa hanyuma akajya mu kiruhuko. uwo musaza aremera,ariko yubaka afite imyumvire y’ubunebwe kuko yifuzaga gusoza vuba. ntiyigeze ashyira umutima ku kazi yakoraga,yubaka nabi bishoboka,akoresha n’ibikoresho bidakomeye. arangije akazi,ahamagara umukoresha we amwereka inzu ye. umukoresha nawe amuha impapuro n’imfunguzo aramubwira ati “iyi nzu ni iyawe, ni impano nguhaye.” nuko uwo mwubatsi yenda kwicwa n’agahinda n’isoni..”iyo byibuze menya ko ari iyanjye,nari kubaka inzu nziza ntigeze nubaka kuva nabaho! >>>>
Matayo 7:12 Nuko ibyo mushaka ko abantu babagirira byose mube ari ko mubagirira namwe, kuko ayo ari yo mategeko n’ibyahanuwe.


text:
Minisitiri w’Ubuhinzi n’Ubworozi, Dr Gelardine Mukeshimana yasabye kaminuza ya Kibungo (UNIK) isanzwe ifite ishami ryigisha iby’ubuhinzi n’ubworozi gufasha abaturage guhinga mu buryo bwa kijyambere kugira ngo bace ukubiri n’ikibazo k’imirire mibi.
Ni muri gahunda ya Minisiteri y’ubuhinzi n’ubworozi yo gusura ibigo bifite aho bihuriye n’ubuhinzi n’ubworozi ibisaba ubufatanye mu kuzamura ubuhinzi butanga umusaruro utubutse.
UNIK na MINAGRI bigiye gusinyana amasezerano akubiyemo ingingo zitandukanye zirimo iyo guhangana n’ikibazo k’imirire mibi gikomeje kugaragara mu miryango itandukanye.
Dr Gelardine Mukeshimana ati “Dufite ikibazo gikomeye cyane k’igihugu kijyanye n’imirire mibi mu bana usibye ko no mu bakuze usanga ari uko, gusa ku bana cyane ko ari bo bazavamo abantu bakuru ibi byose ni ibibazo biri mu baturage biba bigomba gukemurwa n’ibigo nkamwe [UNIK] icyo twabagiramo inama rero ni ugukomeza inzira muganisha ahongaho.”
Umuyobozi mu biro by’umuyobozi mukuru wa Kaminuza ya Kibungo, Bimenyimana Valens avuga ko iyi kaminuza yiteguye uru rugamba yasabwemo ubufasha kuko bafite imirimo ya hegitari 300, bakaba baranahawe izindi 500 ku buryo ubu butaka bwose bazabukoresha bahangana n’imirire mibi.
Ati “Tuzakora ubuhinzi bw’uburyo bubiri hari imirima idahinze tuzahinga ubwacu ariko noneho hari n’imirima y’abaturage tuzabafasha kuyihinga mu buryo bugezweho, ibi bikazanajyana no korora icyo gihe umusaruro uzaba mwiza ufashe guhangana n’ikibazo k’imirire.”
Mu myaka ibiri, Minisiteri y’ubuhinzi n’ubworozi igaragaza ko inyigo zigaragaza ko 19 % by’Abanyarwanda bagenda bagira inzara buri mwaka. 38 % by’abana bari munsi y’imyaka itanu bagaragaraho ikimenyetso k’imirire mibi, naho 2% nabo baracyagaragarwaho kunanuka cyane.
Elia BYUKUSENGE
UMUSEKE.RW


text:
Haranira kurwana intambara nziza
“Narwanye intambara nziza, narangije urugendo, narinze ibyo kwizera.’’ 2 Timoteyo 4:7
Intambara yose iba ifite impande ihanganishije, kandi buri ruhande ruba rushaka kubona intsinzi. Mu isi iyo umuntu arwana yitwa intwari ari uko atahukanye intsinzi, uko wakwitwara kose umusaruro w’ibyo wakoze ugaragara nyuma y’urugamba.
Pawulo yandika yivuzeho. Ahagaragara haruguru yabwiraga Timoteyo ko we yarwanye intambara kandi nziza, ageze aho arangiza urugendo kandi yarinze ibyo kwizera.
Mu rugendo rugana mu ijuru ni intambara ikomeye umukristo aba agomba kurwana kandi ashyizeho umwete. Bibiliya yo idusaba ndetse kwitwaza intwaro zose z’Imana. Abefeso 6:11
Mu nzandiko za Pawulo hari aho asaba abantu gufata icyitegererezo kuri Kristo, ariko hari naho agera akifataho urugero akabwira abantu kugera ikirenge mu cye.
Mu gihe yabwiraga Timoteyo, uyu amufata nk’umwana we mu byo kwizera, yamuhaye impuguro nyinshi zitandukanye mbere yo kumusiga mu murimo.
Pawulo yari umutoza mwiza kuko amaze kubona ashobora kuva mu rugamba arangije urugendo, yasize atanze impanuro zitandukanye. Mu rugendo rugana mu ijuru turarwana n’isi, satani ndetse n’umubiri wacu tugendana. Aba bose ni abaturanyi ba bugufi twibanira umunsi ku munsi.
Hari igihe ushobora kuba urwana intambara isanzwe yo mu isi wenda kuko abanzi bawe baturuka kure, ukihesha amahoro, siko bimeze mu nzira igana mu ijuru kuko byanze bikunze aba bose bari hafi yawe. Hari uwaririmbye aravuga ngo “duhurure ngo twitabe tujye mu ntambara ngo mbe kwicara kumaze iki satani akiriho?” Wowe niyo ucogoye, ugomba kumenya ko abo banzi bawe bo badacogora kuko barakorana umwete, igihe cyabo ni kigufi.
Iyo uhagaritse gusenga, ntabwo satani we ahagarika kukurwanya. Urasabwa kuba maso, ugahora ukenyeye kuko ikigenza uwo mwanzi ni ukukwiba no kurimbura, ariko Imana ishimwe kuko icyazanye Yesu ari gushaka no gukiza icyazimiye, yaraje ngo tubone ubugingo ndetse bwinshi.


text:
Gakenke: Barishimira ubumenyi bungutse mu kurwanya inkongi y’umuriro
Ubuyobozi bw’ibigo nderabuzima ndetse n’iby’amashuri yisumbuye yo mu karere ka Gakenke barishimira ubumenyi bungutse mu kurwanya no gukumira inkongi y’umuriro.
Ni nyuma yo guhugurwa kuri uyu wa 29/09/2015 n’ishami rya police rishinzwe kurwanya no gukumira inkongi y’umuriro kubijyanye nuko bashobora gukumira no kurwanya icyatera inkongi y’umuriro mu gihe hari aho igaragaye.
Abahuguwe bavuga ko hari ubumenyi bungutse kuko hari byinshi batari bazi ariko nyuma yo guhugurwa bakaba babona ko haricyo bizabafasha mu buzima bwabo bwa buri munsi
Mukankusi Gasparine umukozi ku bitaro bya Nemba, asobanura ko bari bafite amatsiko yo kumenya uburyo kizimyamoto zikoreshwa kuko aho bakorera zihari ariko abenshi bakaba batazi kuzikoresha kuburyo batashobora kwitabara mugihe habayeho inkongi y’umuriro
Ati “uyu munsi nibyo bamaze kutwereka, ubu niteguye kuba umuriro ugitangira nabibonye kizimyamoto ihari cyangwa n’ibindi bikoresho by’ibanze batubwiye nk’umucyangwa, nk’amazi nko kuba nafasha abantu ko inzu twayisambura tubonye umuriro urenze, mbonye haricyo nafasha nabagenzi banjye yaba aho ntuye cyangwa naho nkoreraâ€
Umuyobozi w’akarere ka Gakenke Nzamwita Deogratias avuga ko iyo havuzwe ibijyanye no gukumira no kurwanya inkongi z’umuriro abantu bibwira ko babizi kandi hari ubumenyi bwinshi baba badafite
Ati “mbahaye nk’urugero muri iyi santere ya Gakenke mu myaka ibiri ishize, inzu y’umucuruzi yarahiye irakongoka turaho dukanuye turebera kandi twashobora gukora ibyibanze batwigishirije hano uyu munsi, nizi za kizimyamoto ntoya twari tuzifite ariko nta numwe wayitwaje ngo ajye no gufashaâ€
Uretse kuba ubuyobozi bwa Police ishami rishinzwe kurwanya no gukumira inkongi y’umuriro bwahuguye ku kurwanya no gukumira inkongi y’umuriro banigishije abantu impamvu zitera inkongi y’umuriro hamwe n’ubwoko bw’inkongi z’umuriro
Umuyobozi wa runo rwego rwa police ACP Seminega Jean Baptiste yabasobanuriye ko aribyiza ko bakumira kuko aribwo buryo buhamye bwo kwirinda
Abahuguwe basabwe kugenda bagasangiza ubumenyi bahawe bagenzi babo kugirango buri umwe ashobora kugira ubumenyi bw’ibanze mu gukumira no kurwanya inkongi y’umuriro.


text:
Uyu musaza ubwo IGIHE yamusuraga ku wa 12 Nzeri 2017, yasanze yicaye iwe mu rugo ari kumwe n’umugore we n’abandi basore babiri bita ku matungo ye; afite amateka yihariye, akamenya u Rwanda rwa mbere y’umwaka wa 1961 n’urwa nyuma ya 1994 kuko hagati aho yari yarahungiye muri Uganda nyuma yo kumeneshwa kimwe na bagenzi be mu myaka ya 1960.
By’umwihariko, Karekezi azwi cyane i Kirengeri, abandi bakamwumva mu mateka y’igihugu ku kuba yarakubise urushyi Mbonyumutwa Dominiko wabaye Perezida w’u Rwanda kuva kuwa 28 Mutarama 1961 kugeza ku wa 26 Ukwakira1961
Nubwo abara inkuru atibuka neza amatariki, Karekezi abisubiramo uko byagenze adategwa nk’aho byabaye ejo hashize.
Mu Ugushyingo 1959, ubwo mu gihugu harimo umwuka mubi wa politiki, Ababiligi bifashishije amashyaka y’Abahutu bashakaga gukuraho umwami bagashyiraho Repubulika, hari Abanyarwanda benshi batumvaga impamvu ya Repubulika n’uburyo bagiye kwibagirwa ingoma ya cyami bari bamaranye imyaka myinshi.
Amashyaka ya Politiki niyo yari abishyushyemo cyane ku isonga hari MDR Parmehutu yashakaga Repubulika na UNAR yashakaga ubwami. Abanyabwenge b’icyo gihe nibo bari bihishe inyuma y’ayo mashyaka, bagashishikariza n’abaturage kuyajyamo.
Mbonyumutwa Dominiko yabarizwaga mu ishyaka rya MDR-Parmehutu, akaba sous-chef muri Ndiza (Gitarama). Icyo gihe yari umwe mu banyapolitiki bashishikarizaga abaturage kwanga ubwami bagaharanira ko hajyaho Repubulika.
Tariki ya 1 Ugushyingo 1959, Mbonyumutwa avuye mu Misa mu Byimana nyuma y’inama yari yatumiwemo y’aba sous-chef bagize Ndiza, aza gusanga uwamuhaye ayo makuru yaramubeshye.
Misa irangiye mu Byimana, Mbonyumutwa yagiye gusura Padiri Marara wabaga kuri iyo Paruwasi, avuyeyo atashye ari mu nzira nibwo yahuye na Karekezi Pascal n’abasore bagenzi be.
Karekezi n’abandi basore babiri ngo bari bababajwe n’uburyo umwami agiye kuvaho ndetse n’amagambo Mbonyumutwa yagendaga avuga ko bazica Abatutsi.
Karekezi yavuze ko we na bagenzi be bigiriye inama yo gukubita Mbonyumutwa ngo barebe ko yava ku izima akareka kwamamaza Repubulika n’imvugo z’urwango.
Yagize ati “Ibyo yari ashyigikiye se byo kuzasenyera abantu urabona ko ari ibintu byiza? Yari ashyigikiye ko bazasenyera abantu. Aho kugira ngo umuco w’igihugu azawukurikize, yari yarafashe uw’Ababiligi wo kugira ngo u Rwanda ruzabe Repubulika kandi Repubulika icyo yabyaye warakibonye.”
Karekezi avuga ko Mbonyumutwa bari baziranye na mbere kuko avuka mu bice byo hafi y’aho atuye, i Mwendo.
Kubera ko Parmehutu na UNAR (Lunari) ariyo mashyaka yasaga n’ahanganye, hari abakeka ko Karekezi na bagenzi be bakubise Mbonyumutwa batumwe na Lunari, ariko muzehe Karekezi arabihakana.
Ati “Lunari se yadutumye ari iyihe? Ko twari dutuye inaha badutumaga tuva hehe? Twari iwacu na we avuye iwabo ajya iyo akunda kogereza iyo Parmehutu kandi gahunda yayo twari tuyizi ko ari ukuzica abantu nta kindi.”
Karekezi avuga ko bamuteze atashye bakamukubita ariko ngo na Mbonyumutwa yarabarwanyije.
Ati “(Twamukubise) atunyuzeho agiye iriya kuba sous chef. Avuye iwabo i Mwendo…Ntitwamwubikiriye, tumwubikira se kuko twamuboshye. Na we yararwanaga nyine kuko yari ataboshye. Yararwanaga nyine na we…yaboneje agenda nta kindi. Nta rukiko yagiyemo, nta n’abaje kugira ngo bamuhorere. Yarakomeje aragenda ajya kuba sous chef iyo ngiyo. Hanyuma bakomeza kujya babyutsa amacakubiri n’intambara, bigera igihe batangiye gusenya.”
Nyuma yo gukubita Mbonyumutwa, hatangiye ibihuha ko yishwe n’urubyiruko rw’Abatutsi batumwe na Lunari. Abatutsi bamwe batangiye gutwikirwa, barasenyerwa abandi baricwa ari nako ababonye uburyo bahunze.
Mu babara ayo mateka, bumvukanisha ko Mbonyumutwa yakubitiwe urushyi mu Byimana rukumvikanira ku Ndiza, kuko Abatutsi baho bahise bahohoterwa.
Karekezi n’umuryango we bahunze igihugu mu 1961 hamaze kuba amatora ya Kamarampaka. Avuga ko bagiye i Nyanza gutora agezeyo yumva ngo iwe hatwitswe, akomereza mu buhungiro muri Uganda. Yongeye kugaruka mu 1995 u Rwanda rumaze kubohorwa.
Uyu musaza w’imyaka isaga 80 avuga ko atahunze kubera gutinya ko Mbonyumutwa ko azihorera ngo kuko n’ubusanzwe yari agakingirizo k’Abazungu.
Ati “(Azunguza umutwe) Twahavuye tutaneshejwe nta n’ikintu kigaragara nubwo yari ataragaragara. Ni agakingirizo k’abapadiri kuko (Musenyeri) Perraudin yari yashyizeho Kayibanda ari umukozi wabo, byari bitaratyara. Kuvuga ko Mbonyumutwa hari icyo azakora, ntacyo twabonaga.”
Mbonyumutwa yatorewe kuba Perezida n’abayobozi baturutse mu mashyaka y’Abahutu mu nama yabereye i Gitarama, aho niho hemejwe ko ubwami bukuweho burundu ko u Rwanda rubaye Repubulika, Mbonyumutwa atorerwa kuyiyobora.
ku bwe, Karekezi wabayeho ku ngoma ya cyami agaragaza ko amaza ya Repubulika mu Rwanda yazanye akaga kuko ubuyobozi bwayo bwaranzwe n’ivangura.
Ati “Repubulika yaraje abantu barashira, reba na 1994 bishe Abatutsi. Mbere Abanyarwanda se ntibari hamwe, ntibavugaga rumwe, hari amacakubiri yari arimo ? Ariko kuzana amacakubiri n’uwari we wese yabirwanya…Barwanaga no gukuraho ubwami kandi twe ntitwabishakaga.”
Karekezi yemeza ko ubuyobozi u Rwanda rufite ubu butandukanye n’ubw’icyo gihe bakubita Mbonyumutwa, avuga ko Perezida Kagame afite umutima wo kubanisha Abanyarwanda nta vangura.
Ati “Ibyo yavuze byo kurwanya ruswa mu bucamanza twarabimenye rwose. (Kagame) afite umutima wo kugira ngo Abanyarwanda bose basubirane umutima mwiza. N’abakoze Jenoside aravuga ati mutahe, mube Abanyarwanda bamwe.”
Karekezi avuga ko yakwishimira kubona amahirwe yo kuganira imbonankubone na Perezida Kagame.
Abafashije Karekezi gukubita Mbonyumutwa bose bitabye Imana.
Karekezi Pascal afite abakobwa babiri n’umuhungu umwe, abandi bahungu avuga ko baguye mu ntambara yo kubohora igihugu mu myaka ya 1990.


text:
IKIMENYETSO GIKOMEYE part1
~~~~~~~~~~~~~~~~~
Writer: hope
Kuki yiswe gutya?
Burya urukundo si umunyenga nkuko benshi babitekereza ahubwo habamo ibigeragezo n’umunezero gusa burya urukundo rugaragarira mu buryo witwara muri ibyo bigeragezo.
.
.
Sinibuka neza umunsi nahuriyeho na Henry gusa icyo nibuka nuko Hari nimugoroba ubwo murugo Bari bantumye guhaha ibyo kurya bya nijoro. Mama amaze kumpa amafaranga nahise mfata urugendo nerekeza ku isoko gusa ndenze murugo ho gato ngeze kumuhanda mbona umusore wari wiyicariye hafi y’inzira ijya iwacu ari kuri phone asa nuri gucatting yambaye ingofero imupfutse mu mu maso kuburyo ntashoboraga kumenya uwo ariwe. nahise numva ngize ubwoba ntekereza ko har’igihe yaba ari umujura ushaka kutwiba akaba yaretse ngo bubanze bwire. nahise nongera intambwe ngo nihute kugirango nze kugaruka hakiri kare. Namaze nk’iminota 5 (5 minutes) ngenda ntareba inyuma ariko sinababeshya ni ubwoba nari mpfite.
nagize ntya nti reka ndebe ko yaba akicaye hahandi gusa natunguwe no gusanga yangeze iruhande kareee!. Numvise umusatsi umvuyeho numva isi imbanye ntoya mbura aho ndigitira maze arandeba, arandeba, arongera arandeba icyuya kirabira sinababeshya ni ubwambere naringize ubwoba bigeze aho. yabonye ubwoba bwanyishe maze amwenyura ho gato arambwira ati: “Linda,… Linda uru umunyamahirwe.” ntakindi yarengejeho yahise ahindukira asubirayo ntacyo tuvuganye kuko atigeze yumva no ku ijwi ryanjye.
.
Amaze kugenda dore ko njye nari nkihagaze hahandi maze ntekereza gusubira murugo gusa natekereza kwisubirira murugo ariko ntekereza kuba murugo ntabyo kurya nabike bihari nkumva nikindi kibazo. narihanganye nkomeza kujya ku isoko ariko kugenda biri kwanga mpageze ndahaha ariko umutima n’ibitekerezo byari biri kubimaze kumbaho naho ndibuce ntashye nkumva ubwoba burantashye. Nafashe urugendo yewe nanga no guhamagara mama ngo mubwire uko byagenze kuko natekerezaga ko yahangayika.
.
Sinibuka uko nageze murugo gusa icyo nibuka nuko nahageze ngasanga murugo hari abantu benshi ariko sinabitindaho mpita njya kwryamira. bwakeye ntazi iyo ndi mbyuka bwakeye cyane kandi bitari bisanzwe gusa sinabitindaho kuko njye narinz’impamvu yabyo gusa mbyutse nsanga uko nagiye kuryama meze atariko mbyutse. Nasanze iruhande rwannjye kuburiri harambuye umwenda wa mama nibaza uko byagenze biranyobera kumbe yari yumvise ndikurotaguzwa aza kuryama iruhande rwanjye.
narabyutse ndabanza ndasenga nkuko bisanzwe mbere y’uko njya mukazi. Narangije kwitegura nerekeza kuri boutique (kiosque) aho nacurizaga gusa nshatse ikoti nari nambaye nimugoroba ndaribura kandi numvaga nkonje gusa nkumva ntarindi nakwambara atari ryo. nahisemo kugenda ntakoti nambaye maze uko nagenda ngeze ku muhanda numva mbuze imbaraga mba mpagaze gato ngo ntegereze umumotari (motorcyclist).
Mu gihe nari nkir’aho nahise mbona mama aturutse yepfo yanjye yambaye rya koti amabaza impamvu nakerewe kujya kukazi mubwirago numvaga ntameze neza maze ahita ampa rya Koti(coat) gusa arambwirango nze gutaha kare hari icyo ashaka kumbwira. nahise mfata motor gusa uko nageragezaga nahitaga nibuka ibyaraye bimbayeho. twageze kuri boutique ntabizi nibuka motari ambwira ngo nimwishyure. maze kumwishyura Samantha yahise amamagara kuri phone ambaza impamvu nimugoroba yampagaye simwitabe kandi iri gusona kurinda kugeza mu gitondo. namubwiye ko atarinjye wari ufite phone ariko yanga kubyemera mbonye ucyo ndamukupa. Nasubije phone mu mufuka w’ikoti nkuyemo mbona havuyemo agapapuro ngira amatsiko yo kugasoma. nkigafungura narumiwe! Dore uko nasanze kanditse:……………whatch out part2
.
.
Ese urakeka arinde wakanditse?
.
.
Iyi nkuru uratumva ute: dukomeze cyangwa turekere aha?
.
Ibitekerezo byanyu na comments nyinshi cyane ubundi dukomeze
(biradushimisha cyane iyo mushyizeho comment)


text:
Nk’uko Inyarwanda.com twabitangarije n’ubuyobozi bwa Penuel worship team, iki gitaramo kizaba kuri iki Cyumweru tariki 15 Mutarama 2017 kuva isaa munani n’igice z’amanywa kikazabera i Kimihurura ku itorero Assemble de Dieu, umwigisha w’ijambo ry’Imana kuri uwo munsi akaba ari Bishop Dr Masengo Fedele uyobora itorero Foursquare Gospel church.
Penuel worship team yatangiye mu mwaka wa 2000. Album bagiye kumurika nyuma y’imyaka hafi 17 bamaze igizwe n’indirimbo 9 z'amajwi zo kuramya no guhimbaza Imana. Icyo gitaramo cya bo bakaba bagitumiyemo abantu bose bakunda umuziki wo kuramya Imana, kwinjira akaba ari ubuntu ku bantu bose.
Bamwe mu baririmbyi na Penuel worship team


text:
Nakundanye n'umuhungu imyaka 3 kuva 2012-2015, hanyuma dupanga ubukwe dutangira na gahunda yabwo ariko nyuma yaje kuntera inda noneho Imaze ukwezi aza gufata irembo iwacu arangije nza kumubwira ko ntwite ansubiza ko ntakibazo.
Nyuma aza kugenda antorotse,yimuka iyo yaratuye i gikondo,nta kintu dupfuye yewe ntano kuvugana nabi ndetse n'ibintu byose abijyana iwabo hari ikibungo.
Muribyo bintu yatwaye harimo nibyo twari twarahahanye mbese nkabantu bitegura kubana,hanyuma nza kumuhamagara akajya anyihorera.
Inda igejeje amezi atanu bamwe mu nshuti ze batangiye kujya bampamagara bambwira ndetse bakana nyoherereza amajwi (record) yibyo agenda avuga ko akeka ko iyo nda atari iye,naramwihoreye ndatuza nirerera inda.
Nyuma igize amezi 8 atangira kujya ampamagara nange ndamureka mufungira amayira yose ya ajyanye naho twavuganira, umwana aza kuvuka mu kwa 5/2016.
Ubu amereye nabi n’ umuryango we ngo barashaka kundebera umwana, mubwira ko ntacyo musaba nakimwe uretse kutongera kumubona mumaso yange ndetse n'umwana wange ko ntawe azabona.
Rero mumfashe mumbwire niba koko ari mwebwe uwo muntu wamwereka umwana atabanje kugusubiza icyubahiro ndetse no gusaba imbabazi mu muryango wanjye yasebeje?


text:
Urushyi rw’akaboko ni inyama y’akaboko iciriye mu nkokora usubiza ku gatuza.
Ibikoresho
Urushyi rw’akaboko k’ihene 1kg
Ibitunguru 2 by’umutuku binini bikase
Tungurusumu uduce 4 dusekuye
Ikiyiko kinini cy’amavuta ya beurre/butter cyangwa blueband (margarine)
Amazi
Ibirungo by’ifu ( Maggi 2, Beef Masala agace k’akayiko , agasenda ka poivre noir agace k’akayiko, n’ agace k’akayiko kamuscade )
Uko itegurwa
Fata akaboko k’ihene gaciriye mu nkokora
yitogose mu mazi ayirengeye ishye idakaze
fata beurre cyangwa blueband uyishyushye mu yindi safuriya
shyiramo ka kaboko anyum ugaragure ifate irange
shyiramo ibitunguru na tungurusumu bigafata irange wabona bigiye gufata hasi ukajya ushyiramo utuzi duke
Maggi, beef masala, muscade,poivre noir
shyiramo utuzi duke nk’agace k
agakombe ku muriro muke, upfundikire ucanire bise n’umuhondo
yitegure utayikase
Ushobora kuyitegurana n’ibitoki cyangwa ibirayi byokeje cyangwa bitetse ifiriti.
Inyama y’urushyi rw’akaboko k’ihene (Ragoût)
Urushyi rw’akaboko ni inyama y’akaboko iciriye mu nkokora usubiza ku gatuza.
Labels: guteka, ifunguro ribanza, igikoni


text:
Indwara yo kugira isereri akenshi iterwa n’ubuzima bw’umuntu cyangwa no kuba afite ikibazo cy’uburwayi mu mubiri.
Amakuru dukesha urubuga emedicinehealth.com avuga ko kugira isereri biterwa n’ibibazo by’indwara umuntu aba yibanira na zo, rimwe na rimwe atazizi kuko hari ubwo ziba zitagaragaza ibimenyetso.
Uru rubuga ruvuga ko isereri inaterwa n’umuvuduko udasanzwe w’amaraso, kwangirika k’ubwonko cyangwa umuvuduko muke w’amaraso.
Zimwe mu ndwara zishobora gutuma umutima utera nabi, ugutera kudasanzwe k’umutima, kuba umutima watera cyane cyangwa ugatera buhoro, no kuba umuntu yafashe imiti myinshi ikamurusha integer, bishobora gutera isereri.
Uru rubuga runatangaza ko umuntu ashobora kugira isereri byatewe n’amaraso atembera nabi, isukari yo mu mubiri yabaye nke, habayeho kumagara k’umubiri amazi akabamo make,cyangwa yagize ikibazo cy’urwungano rw’ihumeka ibihaha ntibibashe kubona umwuka uhagije.
Mu gihe ibimenyetso byavuzwe haruguru bigaragaye ku muntu, ni byiza ko ajyanwa ahari umuyaga , akaruhuka, agafata icyo kunywa kirimo isukari iringaniye, byakomera akajya kwa muganga bakareba igitera iyi ndwara, agahabwa imiti.